hotchpotch/miracl-hf-unified huggingface dataset:
โรงเรียนสาธิตมหาวิทยาลัยราชภัฏนครราชสีมา
โรงเรียนสาธิตมหาวิทยาลัยราชภัฏนครราชสีมา (ภาษาอังกฤษ: The Demonstration School of Nakhorn Ratchasima Rajabhat University) ตั้งอยู่ในมหาวิทยาลัยราชภัฏนครราชสีมา เป็นโรงเรียนสาธิต ประเภทสหศึกษา สังกัดสำนักงานคณะกรรมการการอุดมศึกษา (สกอ.) กระทรวงศึกษาธิการ
โรงเรียนสาธิตมหาวิทยาลัยราชภัฏนครราชสีมา
เป็นหน่วยงานสังกัดคณะครุศาสตร์ 
เดิมมีสภาพเป็นศูนย์พัฒนาเด็กปฐมวัย 
ใช้ชื่อ “ ศูนย์พัฒนาเด็กปฐมวัยสิงหราช” 
ตั้งขึ้นเมื่อ พ.ศ. 2530 มีอาคารสิงหราช 
เป็นอาคารเรียนเปิดสอนระดับอนุบาล
พ.ศ. 2536 ได้เปลี่ยนสถานภาพเป็น 
“ โรงเรียนสาธิตวิทยาลัยครูนครราชสีมา”
เปิดสอนระดับบริบาลและอนุบาล
พ.ศ. 2538 วิทยาลัยครูนครราชสีมาได้รับการยกฐานะ
เป็นสถาบันราชภัฏนครราชสีมา โรงเรียนสาธิตวิทยาลัยครูนครราชสีมา
จึงมีชื่อใหม่ว่า
“ โรงเรียนสาธิตสถาบันราชภัฏนครราชสีมา”
พ.ศ. 2547 สถาบันราชภัฏนครราชสีมา 
ได้รับการยกฐานะเป็นมหาวิทยาลัยราชภัฏนครราชสีมา 
โรงเรียนสาธิตสถาบันราชภัฏนครราชสีมา จึงเปลี่ยนชื่อใหม่เป็น
“ โรงเรียนสาธิตมหาวิทยาลัยราชภัฏนครราชสีมา”
พ.ศ. 2548 โรงเรียนสาธิตฯ 
ได้รับการรับรองมาตรฐานการศึกษาจากสำนักงาน
รับรองมาตรฐานการศึกษาและประเมินคุณภาพการศึกษา (สมศ.) 
รอบที่ 1 โดยมีการประเมิน 3 ด้าน คือ ด้านผู้บริหาร ด้านครู และด้านผู้เรียน
พ.ศ. 2549 มหาวิทยาลัยมีนโยบายขยายการเปิดชั้นเรียนประถมศึกษาปีที่ 1
ในภาคเรียนที่ 1 ปีการศึกษา 2549 
และลำดับชั้นประถมศึกษาปีที่ 2,3,4,5 และ 6 ในปีต่อ ๆ ไป
พ.ศ. 2551 โรงเรียนสาธิตฯ ได้รับการรับรองมาตรฐานการศึกษา
จากสำนักงานรับรองมาตรฐานการศึกษา
และประเมินคุณภาพการศึกษา (สมศ.) 
รอบที่ 2 โดยมีการประเมิน 3 ด้าน 
คือ ด้านผู้บริหาร ด้านครู และด้านผู้เรียน
จำนวนชั้นเรียนที่เปิดสอนปีการศึกษา 2560
ชั้นบริบาล 1 อายุ 2-3 ขวบ จำนวน 3 ห้องเรียน
ชั้นบริบาล 2 อายุ 3-4 ขวบ จำนวน 3 ห้องเรียน
ชั้นอนุบาล 1 อายุ 4-5 ขวบ จำนวน 3 ห้องเรียน
ชั้นอนุบาล 2 อายุ 5-6 ขวบ จำนวน 3 ห้องเรียน
รวม 14 ห้องเรียน
ชั้นประถมศึกษาปีที่ 1 อายุ 6-7 ปี จำนวน 3 ห้องเรียน
ชั้นประถมศึกษาปีที่ 2 อายุ 7-8 ปี จำนวน 2 ห้องเรียน
ชั้นประถมศึกษาปีที่ 3 อายุ 8-9 ปี จำนวน 2 ห้องเรียน
ชั้นประถมศึกษาปีที่ 4 อายุ 9-10 ปี จำนวน 2 ห้องเรียน
ชั้นประถมศึกษาปีที่ 5 อายุ 10-11 ปี จำนวน 1 ห้องเรียน
ชั้นประถมศึกษาปีที่ 6 อายุ 11-12 ปี จำนวน 1 ห้องเรียน
รวม 11 ห้องเรียน
โรคใหลตาย
โรคใหลตาย (), มักสะกดผิดว่า โรคไหลตาย (ดู ศัพทมูล), เป็น ความตายที่เกิดแก่บุคคล ไม่ว่าวัยรุ่น (adolescent) หรือ ผู้ใหญ่ (adult) อย่างปัจจุบันทันด่วนขณะนอนหลับ และไม่อาจอธิบายสาเหตุแห่งความตายนั้นได้
ใน ปี พ.ศ. 2533 ซึ่งเป็นปีที่โรคใหลตายปรากฏ มีปัญหาว่า "ใหลตาย" หรือ "ไหลตาย" สะกดอย่างไรจึงจะถูกต้อง ราชบัณฑิตยสถานจึงประชุม และมีความเห็นเป็นสองฝ่าย ฝ่ายหนึ่งเห็นควรสะกดว่า "ไหล" (สระ ไ ไม้มลาย) เพราะ "ไหล" เป็นภาษาถิ่นอีสาน ปรากฏในพจนานุกรมภาษาถิ่นอีสาน-ภาคกลาง ฉบับปณิธาน ของสมเด็จพระมหาวีรวงศ์ (ติสสฺมหาเถระ) มีความหมายว่า "นอนหลับไม่ได้สติ" ประกอบกับเป็นชื่อโรคซึ่งเป็นวิสามานยนาม และมิใช่หนึ่งในคำยี่สิบคำที่ต้องเขียนด้วยไม้ม้วน ขณะที่อีกฝ่ายเห็นควรสะกด "ใหล" (สระ ใ ไม้ม้วน) โดยพิเคราะห์ว่า "ใหล" มาจาก "หลับใหล" ซึ่งมีความหมายว่า "นอนหลับไม่ได้สติ" เหมือนกัน ในการประชุมครั้งนั้น ราชบัณฑิตยสถานมิได้ลงมติข้างไหน
ปีเดียวกันนั้นเอง คณะกรรมการชำระพจนานุกรมฉบับราชบัณฑิตยสถานได้ยกปัญหาดังกล่าวขึ้นพิจารณาอีกครั้ง โดยตรวจสอบจากเอกสารหลักฐานที่เกี่ยวข้อง เช่น พจนานุกรมอีสาน-กลาง ฉบับมหาวิทยาลัยขอนแก่น-สหวิทยาลัยอีสาน, สารานุกรมภาษาอีสาน-ไทย-อังกฤษ ของ ปรีชา พิณทอง ฯลฯ ปรากฏว่า ไม่มีที่ใดในภาษาอีสานสะกด "หลับใหล" ว่า "หลับไหล" มีแต่พจนานุกรมของสมเด็จพระมหาวีรวงศ์ (ติสสฺมหาเถระ) ข้างต้นฉบับเดียวเท่านั้นที่อ้างว่าเทียบมาจากพจนานุกรมภาษาลาว ราชบัณฑิตยสถานจึงได้สืบค้นพจนานุกรมภาษาลาว พบว่า ในภาษาลาวก็สะกด "หลับใหล" ด้วยสระ ใ ไม้ม้วน เหมือนในภาษาไทย โดยให้ความหมายว่า "ละเมอ" หรือ "เอิ้นหรือฮ้องในเวลานอนหลับหรือในเวลาตื่นตกใจจนหลงสติ" มิได้สะกดอย่างสมเด็จพระมหาวีรวงศ์ (ติสสฺมหาเถระ) แต่ประการใด ที่สุด ราชบัณฑิตยสถานจึงมีมติว่า ชื่อโรคนี้ให้เขียน "ใหลตาย" โดยวินิจฉัยว่า "ใหล" มาจาก "หลับใหล"
โรคใหลตายนั้นมีบันทึกไว้เป็นครั้งแรกว่า เกิดในบรรดาชาวม้งที่ลี้ภัยอยู่ในสหรัฐอเมริกาเมื่อ พ.ศ. 2520 และบันทึกอีกครั้งในประเทศสิงคโปร์ เมื่อผลการสำรวจย้อนหลัง (retrospective survey) ปรากฏว่า ชายไทยที่สุขภาพสมบูรณ์แข็งแรง หลับแล้วเสียชีวิตอย่างฉับพลันโดยไร้สาเหตุ ในระหว่าง พ.ศ. 2525 ถึง 2533 จำนวน 230 คน ในประเทศฟิลิปปินส์ปรากฏว่า ในปีหนึ่ง ๆ โรคใหลตายคร่าชีวิตชาวฟิลิปปินส์ไป 43 ต่อ 10,000 คน โดยผู้เคราะห์ร้ายส่วนใหญ่เป็นชายวัยรุ่น
โรคใหลตาย เดิมเชื่อว่ามีสาเหตุมาจาก วิญญาณเป็นโรคที่เกี่ยวข้องกับสิ่งที่สัมผัสไม่ได้ ในประเทศไทยเชื่อว่า เกิดจากการกินขนมซึ่งทำจากข้าว ส่วนชาวฟิลิปปินส์เชื่อว่า การรับประทานคาร์โบไฮเดรตเป็นปริมาณมากก่อนนอนนั้นจะทำให้ใหลตาย หรือที่เรียกในภาษาตากาล็อกว่า "bangungot"
ในทางวิทยาศาสตร์ มีผลการค้นคว้าพบว่า ผู้ใหลตายล้วนมีโรคทางกายเกี่ยวกับหัวใจ หรือปัญหาอื่นทางโครงสร้างหัวใจ หรือมีปัญหาทางการหายใจ อันเป็นส่วนหนึ่งของสาเหตุที่เรียกสติกลับมาควบคุมการหายใจไม่ได้อีกครั้งและนำไปสู่ความตาย
วิธีเดียวที่จะป้องกันโรคใหลตาย คือ ปลูกฝังเครื่องกระตุกหัวใจ (cardiovertor defibrillator implantation) ส่วนการรับประทานยาต้านหัวใจเต้นผิดจังหวะ (antiarrhythmic) นั้น ไม่มีผลช่วยชีวิตแต่อย่างใด
ฟุตบอลชิงแชมป์แห่งชาติยุโรป 1984
การแข่งขันฟุตบอลชิงแชมป์แห่งชาติยุโรป 1984 เป็นการแข่งขันฟุตบอลชิงแชมป์แห่งชาติยุโรป ครั้งที่ 7 จัดขึ้นที่ประเทศฝรั่งเศส ระหว่างวันที่ 12-27 มิถุนายน ค.ศ. 1984
ทีมชาติที่เข้ารอบสุดท้ายในฟุตบอลชิงแชมป์แห่งชาติยุโรป 1984:
"ดูรายชื่อทั้งหมดได้ที่ ผู้เล่นในฟุตบอลชิงแชมป์แห่งชาติยุโรป 1984"
9 goals
3 goals
2 goals
1 goal
Wrong logo. Please check on official UEFA website.
ไอมายมีมายน์
"ไอมายมีมายน์" () เป็นเพลงเคป็อป ขับร้องโดยวงเกิร์ลกรุปโฟร์มินิต ออกขายในรูปแบบดิจิทัลดาวน์โหลด เมื่อวันที่ 19 พฤษภาคม ค.ศ. 2010 ในประเทศเกาหลีใต้ อัลบั้ม ฮิตยัวร์ฮาร์ต
อาร์มาเกดดอน (2008)
อาร์มาเกดดอน (2008) (อังกฤษ:Armageddon (2008)) เป็นรายการเพย์-เพอร์-วิว มวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 14 ธันวาคม ค.ศ. 2008 ณ เอชเอสบีซี อารีนา ในบัฟฟาโล้ รัฐนิวยอร์ก ซึ่งเป็นรายการในลำดับรายการอาร์มาเกดดอนครั้งที่ 9 โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 7 รายการด้วยกัน
จัดจ์เมนท์เดย์ (2009)
จัดจ์เมนท์เดย์ (2009) (อังกฤษ:Judgment Day (2009)) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 17 พฤษภาคม ค.ศ. 2009 ณ ออลสเตท อารีนา ในRosemont, Illinois ซึ่งเป็นรายการในลำดับรายจัดจ์เมนท์เดย์ครั้งที่ 11 โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 7 รายการด้วยกัน
รูกกีบีบี
รูกกี บีบี () เป็นกลุ่มศิลปินบอยแบนด์หน้าใหม่จาก เครือ อาร์เอส ฯ มีสมาชิกทั้งหมด 3 คน ประกอบไปด้วย เอี๊ยง อาร์ม และป๊อบBoy Band ที่เกิดจากการรวมตัวกันของ 3 หนุ่ม 3 สไตล์ มาพร้อมกับความสดใส ขี้เล่น เป็นกันเอง และรอยยิ้มที่ใครเห็นเป็นต้องใจละลาย ปัจจุบัน ได้พักงานเพลง แยกกันทำงานของตนเอง
โนเมอร์ซี่ (2008)
โนเมอร์ซี่ (2008) จัดในวันที่ 5 ตุลาคม พ.ศ. 2551 ณ โรส การ์เด้น พอร์ทแลนด์, รัฐออริกอน สหรัฐอเมริกา โดยมีจำนวนผู้เข้าชมในสนามทั้งสิ้น 9,527 คน เป็นการปล้ำทั้ง 3 ค่าย ได้แก่ รอว์, สแมคดาวน์ และ อีซีดับเบิลยู
ณฐมน ภูวะปัจฉิม
ณฐมน ภูวะปัจฉิม หรือ ปอ เกิดเมื่อวันที่ 2 พฤศจิกายน พ.ศ. 2524 เป็นนักร้องและนักแสดง ชาวไทย เข้าสู่วงการด้วยการเข้าแข่งขันร้องเพลงในเวที "6.2.12 คอนเทสต์" จากนั้นได้มีผลงานการถ่ายแบบ และได้เซนต์สัญญาเป็นศิลปินจีเอ็มเอ็ม แกรมมี่ไปในที่สุด เริ่มโด่งดัง และเป็นที่รู้จักจากการรวมกลุ่มวงดนตรีวัยรุ่น ทีนเอจเกรดเอ ภายหลังมีผลงานเพลงป็อป, แดนซ์ในชื่อวงแจมป์ ร่วมกับเพื่อนอีก 3 คน และเคยออกอัลบั้มเดี่ยว "Por Touch Me" ในปีพ.ศ. 2544 ปัจจุบันเป็นผู้ประกาศข่าวทางช่อง Money Channel และ ช่องวัน
ณฐมน ภูวะปัจฉิม มีชื่อแต่แรกเกิดว่า ภาวพร ภูวะปัจฉิม ต่อมาเปลี่ยนชื่อในภายหลัง ได้แก่ ภวพร ภูวะปัจฉิม, ภัคพร ภูวะปัจฉิม และ ณฐมน ภูวะปัจฉิม ตามลำดับ เกิดเมื่อวันที่ 2 พฤศจิกายน พ.ศ. 2524 เป็นนักร้องและนักแสดงชาวไทย สำเร็จการศึกษาระดับปริญญาตรี สาขาวิชาการแสดงและกำกับการแสดง คณะศิลปกรรมศาสตร์ มหาวิทยาลัยศรีนครินทรวิโรฒ และระดับปริญญาโทจาก สาขาการตลาด คณะบริหารธุรกิจ มหาวิทยาลัยรามคำแหง
ภัคพร ภูวะปัจฉิม เข้าวงการจากการประชันการแข่งขัน "6.2.12 คอนเทสต์" และเป็นผู้ชนะในการแข่งขันร้องเพลง "คนแบบฉัน" ของทาทา ยัง ในปี พ.ศ. 2539 และในปี พ.ศ. 2540ได้เซนต์สัญญากับทางค่าย จีเอ็มเอ็ม แกรมมี่ ออกอัลบั้มร่วมกับศิลปินหน้าใหม่ในนาม ทีนเอจเกรดเอ (2541) สังกัดจีเอ็มเอ็ม แกรมมี่ ประกอบด้วยสมาชิก 8 คน ซึ่งต่อมาเหลือสมาชิกเพียง 4 คนในชื่ออัลบั้มว่า แจมป์ (2542) จากนั้นในสายวงการดนตรี ภัคพร ภูวะปัจฉิม ก็ได้มีอัลบั้มเพลงตามมาอีก 2 ชุดได้แก่ บังอรเอาแต่แดนซ์ (2543) อัลบั้ม Touch Me (2544) ซึ่งเป็นอัลบั้มเดี่ยวเป็นครั้งแรกของชีวิต โดยออกมาคู่กับ ปอ สตอรี่ (SUPER TEEN POR'S STORY) เป็นวีดีโอซีดีประกอบภาพเนื้อหาเกี่ยวกับความชอบและความสามารถของ ปอ ภัคพร ภูวะปัจฉิม
ปอ ภวพร ภูวะปัจฉิม มีงานด้านงานด้านละครโทรทัศน์ อาทิเช่น ละครเรื่องวังน้ำวน ทางสถานีโทรทัศน์ไทยทีวีสีช่อง 3 ซึ่งรับบท ระริน นางร้ายของเรื่อง รวมถึงรับบท รติกร จาดละคร ผีเพื่อนรัก ทางสถานีโทรทัศน์ไอทีวี รับบท รติกร และรับเชิญในละครชุด บางรักซอย 9 ทางสถานีโทรทัศน์โมเดิร์นไนน์ รับบท ปูนิ่ม จนทำให้มีผลงานรายการโทรทัศน์ รวมถึงถ่ายแบบนิตยสารภาพนิ่ง ถ่ายงานโฆษณาตามมาอีกมากมาย ไม่ว่าจะเป็น รายการ ซูเปอร์สตาร์ ที่สุดแห่งดาว ถ่ายแบบชุดว่ายน้ำนิตยสาร IN เป็นต้น
ปัจจุบัน ปอ ภัคพร ภูวะปัจฉิม เป็นดีเจ หรือ ผู้จัดรายการวิทยุทาง คลื่น 93.5 EFM ทุกวันเสาร์-อาทิตย์ ในเวลา 05.00-07.00 น และเป็นผู้ประกาศข่าวทางช่อง Money Channel
คดีระหว่างนายทะเบียนพรรคการเมือง กับพรรคประชาธิปัตย์ (2553)
"คดีระหว่างนายทะเบียนพรรคการเมือง กับพรรคประชาธิปัตย์ (2553)" เป็นคดีรัฐธรรมนูญในประเทศไทยเมื่อ พ.ศ. 2553 ซึ่ง อภิชาต สุขัคคานนท์ นายทะเบียนพรรคการเมือง ได้ยื่นคำร้องต่อศาลรัฐธรรมนูญ กล่าวหาว่า พรรคประชาธิปัตย์ใช้จ่ายไปโดยผิดวัตถุประสงค์ของกฎหมายซึ่งเงินจำนวนยี่สิบเก้าล้านบาทที่คณะกรรมการการเลือกตั้งจัดสรรให้จากกองทุนเพื่อการพัฒนาพรรคการเมือง ขัดต่อพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541 มาตรา 66 อนุมาตรา (2) และ (3) จึงขอให้ศาลมีคำสั่งยุบพรรคประชาธิปัตย์ และตัดสิทธิเลือกตั้งของหัวหน้าและกรรมการบริหารพรรคประชาธิปัตย์ ตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2550 มาตรา 98
คดีนี้ ศาลรัฐธรรมนูญมีคำวินิจฉัยเมื่อวันที่ 29 พฤศจิกายน 2553 ด้วยมติสี่ต่อสองว่า กฎหมายกำหนดให้ผู้ร้องยื่นคำร้องมาภายในสิบห้าวันนับแต่วันที่ปรากฏแก่ตนว่าผู้ถูกร้องฝ่าฝืนกฎหมายอันเป็นเหตุให้ถูกยุบได้ มว่า ผู้ร้องยื่นคำร้องมาล่วงระยะเวลาสิบห้าวันดังกล่าวนี้ จึงไม่ชอบที่จะพิจารณาวินิจฉัยคำร้องสืบไป และให้ยกคำร้อง
ผู้ร้องยื่นคำร้องเมื่อวันที่ 26 เมษายน 2553 สรุปได้ว่าศาลรัฐธรรมนูญได้กำหนดประเด็นพิจารณาดังต่อไปนี้โดยศาลกล่าวว่า "เพื่อให้การพิจารณาวินิจฉัยคดีเป็นไปตามลำดับที่เหมาะสม จึงเห็นควรวินิจฉัยในประเด็นที่ 2 ก่อน"
สำหรับประเด็น 2 ซึ่งมีข้อพึงพิจารณาว่า การกระทำของผู้ร้องอยู่ในบังคับของกฎหมายฉบับใด ระหว่าง พ.ร.บ.พรรคการเมือง 2541 หรือ พ.ร.บ.พรรคการเมือง 2550 นั้น ศาลเห็นว่า
สำหรับประเด็น 2 ซึ่งมีข้อพึงพิจารณาว่า กระบวนการซึ่งผู้ร้องได้ยื่นคำร้องขอให้ศาลมีคำสั่งยุบพรรคผู้ถูกร้อง ได้ดำเนินไปโดยชอบด้วยกฎหมายหรือประการใดนั้น ศาลเห็นว่าศาลเห็นว่า เมื่อวินิจฉัยแล้วว่า ผู้ร้องยื่นคำร้องมาโดยมิชอบด้วยกฎหมาย จึงมิพักต้องพิจารณาประเด็นอื่น ๆ อีก ที่สุดวินิจฉัยด้วยมติสี่ต่อสอง ให้ยกคำร้อง
อ่างเก็บน้ำห้วยปราสาทใหญ่
อ่างเก็บน้ำห้วยปราสาทใหญ่ สร้างขึ้นตั้งแต่ปี พ.ศ. 2536 โดยกั้นน้ำที่เนินเขาสองลูก ที่ประชิดกันบริเวณบ้านป่ารังงาม และบ้านหนองกราดน้อย ตำบลห้วยบง อำเภอด่านขุนทด จังหวัดนครราชสีมา เพื่อกักเก็บน้ำไว้ใช้ประโยชน์ในการเกษตรกรรม และป้องกันอุทกภัย เขื่อนนี้เปิดใช้เมื่อปี พ.ศ. 2536 อยู่ในความดูแลของกรมชลประทาน
ลักษณะของอ่าเก็บน้ำเป็นทะเลสาบยาวไปตามลำห้วย โดยจะมีเนินเขาอยู่กลางทำให้ท้ายอ่างฯแยกเป็นสองสาย จากหน้าอ่งเก็บน้ำประมาณ 6 กิโลเมตร สามารถกักเก็บน้ำได้ถึง 8.70 ล้านลูกบาศก์เมตร และเหนืออ่างฯมีอาณาเขตรับน้ำกว้างถึง 25 ตารางกิโลเมตร โดยทะเลสาบเหนืออ่างฯนั้นมีภูมิประเทศที่สวยงาม สองฟากฝั่งมีป่าไม้เขียวขจีร่มรื่น ตอนต้นน้ำมีน้ำตกห้วยบง ทำให้อ่างเก็บน้ำห้วยปราสาทใหญ่เป็นสถานที่ท่องเที่ยวยอดนิยมสำหรับผู้ที่ต้องการมาพักผ่อน ตกปลา ตากอากาศชมวิวทิวทัศน์ริมอ่างเก็บน้ำ และเป็นสถานที่ท่องเที่ยวสำคัญแห่งหนึ่งของอำเภอด่านขุนทด และจังหวัดนครราชสีมา
จากจังหวัดนครราชสีมาใช้ถนนมิตรภาพ วิ่งไปทางโคกรวด เลี้ยวขวา ไปทางอำเภอขามทะเลสอ ไปถึงบ้านหนองสรวง เลี้ยวซ้ายไปยังอำเภอด่านขุนทด ใช้ทางหลวงหมายเลข 201 (สีคิ้ว-ชัยภูมิ) วิ่งไปทางอำเภอสีคิ้วไปประมาณ 5 กิโลเมตร จะพบสามแยก เลี้ยวขวาเข้าไปตามถนนชัยบาดาล-ด่านขุนทด ประมาณ 22 กิโลเมตร จะถึงที่ทำการอ่างฯห้วยปราสาทใหญ่
ดับเบิลยูดับเบิลยูอี โอเวอร์เดอะลิมิต
ดับเบิลยูดับเบิลยูอี โอเวอร์เดอะลิมิต () เป็นรายการเพย์-เพอร์-วิวมวยปล้ำอาชีพ ของ WWE จัดขึ้นครั้งแรก ในวันที่ 23 พฤษภาคม ค.ศ. 2010 ที่โจหลุยส์ อรินา ดีทรอยต์ มิชิแกน ซึ่งมาแทนรายการดับเบิลยูดับเบิลยูอี จัดจ์เมนท์เดย์ ในปี ค.ศ. 2013 รายการที่มาแทนศึกโอเวอร์เดอะลิมิตคือ ดับเบิลยูดับเบิลยูอี แบทเทิลกราวด์ ซึ่งในตอนแรกโอเวอร์เดอะลิมิตจะจัดในเดือนตุลาคม
ไฟท์ติ้ง!
ไฟท์ติ้ง! (, , ออกเสียงว่า "paiting", "hwaiting") เป็นการแสดงออกร่วมกันในภาษาเกาหลีที่หมายถึงการชุมนุมหรือเชียร์ใครบางคน โดยจะใช้ในรูปแบบของการให้กำลังใจ บ่อยครั้งในกีฬาหรือที่ใดๆก็ตามที่มีการพบกันเพื่อท้าชิงในเกาหลีใต้ "ไฟท์ติ้ง!" ยังสามารถแปลได้อีกว่า "โชคดี!" หรือ "เอ้า! ลุย" ในภาษาอังกฤษแต่ไม่ได้มีความหมายตรงตัวเสมอไป บ่อยครั้งที่มาจากการแสดงออกจากการชุมนุม
เป็นคำที่ยืมมาใช้ในภาษาอังกฤษ "fighting"
แขวงบุงเกียว
บุงเกียว () เป็น 1 ใน 23 แขวงพิเศษของกรุงโตเกียว ประเทศญี่ปุ่น ตั้งอยู่กึ่งกลางโตเกียว เป็นศูนย์กลางของสถานศึกษาและย่านที่พักอาศัยในโตเกียว มีประวัติย้อนไปในสมัยเมจิ เป็นย่านที่พักอาศัยของนักประพันธ์ นักวิชาการ นักการเมือง
ใน ค.ศ. 2005 มีประชาการในแขวงบุงเกียวประมาณ 180,209 คน รวมทั้งชาวต่างชาติกว่า 6,500 คน
อินช็อน
อินช็อน (, Incheon) เป็นเมืองที่มีขนาดใหญ่เป็นอันดับสามของประเทศเกาหลีใต้ รองจากโซลและปูซาน อินช็อนเป็นศูนย์กลางการคมนาคมที่สำคัญของเกาหลีใต้ในศตวรรษที่ 21 ท่าเรือเมืองอินช็อนเป็นท่าเรือที่ใหญ่ที่สุดในชายฝั่งตะวันตกของเกาหลีใต้ ท่าอากาศยานนานาชาติอินช็อนเป็นท่าอากาศยานที่ใหญ่ที่สุดของประเทศ อินช็อนได้รับการพัฒนาให้เป็นเมืองศูนย์กลางธุรกิจนานาชาติและอุตสาหกรรมไฮเท็ค โดยเฉพาะเมืองนานาชาติซงโด
อินช็อนได้รับคัดเลือกเป็นเจ้าภาพการแข่งขันกีฬาเอเชียนเกมส์ครั้งที่ 17 ในปี 2014 (พ.ศ. 2557) ในระหว่างวันที่ 19 กันยายน - 4 ตุลาคม พ.ศ. 2557
อินช็อนปรากฏในบันทึกประวัติศาสตร์ครั้งแรกในปี ค.ศ. 475 ในรัชสมัยของจักรพรรดิชังซูมหาราชแห่งจักรวรรดิโคกูรยอ โดยมีชื่อว่า "มีชูฮล" พื้นที่ในบริเวณนี้ถูกเปลี่ยนชื่อหลายชื่อตามอาณาจักรและราชวงศ์ ชื่ออินช็อนอย่างในปัจจุบันตั้งขึ้นในปี ค.ศ. 1413 ในรัชสมัยของพระเจ้าแทจงแห่งราชวงศ์โชซ็อน
ในวันที่ 15 กันยายน ค.ศ. 1950 ในระหว่างสงครามเกาหลี อินช็อนเป็นหนึ่งในสมรภูมิรบ เมื่อกองทัพสหรัฐอเมริกายกทัพขึ้นบกที่นี่เพื่อเข้ายับยั้งเหตุการตึงเครียด และปฏิบัติการผลักดันขึ้นเหนือร่วมกับกองกำลังสหประชาชาติ
โรงเรียนรัชชประภาวิทยาคม
โรงเรียนรัชชประภาวิทยาคม ( Ratchaprapha Wittatykom School) (อักษรย่อ ร.ว.) เป็นโรงเรียนมัธยมศึกษาประเภทสหศึกษา ตั้งอยู่ในเขตเทศบาลบ้านเชี่ยวหลาน โรงเรียนรัชชประภาวิทยาคม ก่อตั้งเมื่อ วันที่ 30 พฤษภาคม 2527 
ปัจจุบันตั้งอยู่ที่ เลขที่ 383 หมู่ที่ 5 ถนน ตำบลเขาพัง อำเภอบ้านตาขุน จังหวัดสุราษฎร์ธานี มีเนื้อที่ 53 ไร่ ประกอบด้วยอาคารเรียน - หลัง - ห้องเรียน ในปี 2553 มีนักเรียน - คน เป็นผู้ชาย - คน และ เป็นผู้หญิง - คน และมีคณะครูและบุคลากรรวม - คน แบ่งเป็น ชาย- คน และ หญิง - คน
โรงเรียนรัชชประภาวิทยาคม ก่อตั้งเมื่อ วันที่ 30 พฤษภาคม 2527 อยู่บริเวณเทศบาลบ้านเชี่ยวหลาน เลขที่ 383 หมู่ที่ 5 ตำบลเขาพัง อำเภอบ้านตาขุน จังหวัดสุราษฎร์ธานี บนพื้นที่ 53 ไร่ โดยเริ่มเปิดรับนักเรียนระดับชั้นมัธยมศึกษามัธยมศึกษาตอนต้น ปัจจุบันโรงเรียนโรงเรียนรัชชประภาวิทยาคม เปิดการเรียนการสอนมายาวนานกว่า 26 ปีตั้งแต่ปีพุทธศักราช 2527 ถึงปัจจุบัน โรงเรียนรัชชประภาวิทยาคมมีผู้บริหารทั้งหมด 7 ท่าน
ชุมชนสภาพแวดล้อมและแหล่งวิทยากรสนับสนุน "โรงเรียนรัชชประภาวิทยาคม" ตั้งอยู่บนเนินสูง ซึ่งทิศตะวันตกเฉียงเหนือเป็นภูเขาเป็นที่ตั้งของเขื่อนรัชชประภา โดยห่างจากโรงเรียน 6 กิโลเมตร
แฮม
แฮม (ภาษาอังกฤษ : Ham) เป็นชิ้นเนื้อสัตว์จากต้นขาหลังของสัตว์บางชนิด โดยเฉพาะอย่างยิ่ง สุกร แฮมส่วนใหญ่ผ่านการถนอมอาหารและสามารถรับประทานได้ทั้งแบบสุกและดิบ ในสหราชอาณาจักร แอฟริกาใต้ [เกาะแมน] และไอร์แลนด์ ชิ้นแฮมจะได้รับการถนอมอาหารบนเบคอนคล้ายกระดูกที่รู้จักกันว่า "แกมมอน"
นำเนื้อสัตว์ที่ต้องการนำไปหมักด้วยเครื่องเทศจนซีดแล้วนำมามัดเป็นก้อนกลมแล้วนำไปรมควันจนกระทั่งสุก สามารถทำไปดัดแปลงเป็นอาหารอื่นได้ หรือนำไปแช่น้ำเกลือก้อนไปรมควันเพื่อให้เก็บได้นานขึ้น
ไส้ตรงปลิ้น
ไส้ตรงปลิ้น, ไส้ตรงยื่นย้อย, บานทะโรค, ดากออก, ดากโผล่ () มักใช้หมายถึงอาการทางการแพทย์ซึ่งผนักของไส้ตรงปลิ้นออกมานอกทวารหนักจนสามารถมองเห็นได้จากภายนอกร่างกาย
ไส้ตรงปลิ้นเกิดจากการที่เอ็นรั้งและกล้ามเนื้อที่ยึดไส้ตรงไม่แข็งแรง ในผู้ป่วยส่วนใหญ่ หูรูดทวารหนักอ่อนแอ นอกจากนี้ ไส้ตรงปลิ้นยังอาจมีความเกี่ยวข้องกับสาเหตุดังต่อไปนี้: มีอายุสูงขึ้น อาการท้องผูกเป็นระยะเวลานาน การอั้นอุจจาระเป็นเวลานาน การได้รับเพศสัมพันธ์ทางทวารหนัก อาการท้องร่วงเป็นเวลานาน การมีพยาธิในทางเดินอาหารจำนวนมาก การตั้งครรภ์และความเครียดในการให้กำเนิดทารก การศัลยกรรมครั้งที่ผ่านมา โรคซีสติกไฟโบรซีส โรคปอดอุดกั้นเรื้อรัง และหูรูดทวารหนักเป็นอัมพาต
ไส้ตรงปลิ้นบางส่วนสามารถรักษาได้โดยการรับประทานใยอาหารมาก ๆ ในทางเภสัชกรรม อาการดังกล่าวสามารถรักษาได้เฉพาะการบรรเทาอาการท้องผูก เพื่อไม่ให้อาการรุนแรงขึ้น นอกจากนี้ ยังสามารถรักษาได้โดยการศัลยกรรม ซึ่งแบ่งออกเป็น 2 ประเภท คือ ศัลยกรรมช่องท้องและศัลยกรรมฝีเย็บ
โค จองยุน
โค จองยุน (; ) เกิดวันที่ 23 มกราคม ค.ศ. 1990 เป็นนักมวยไทยชาวเกาหลีใต้ ที่มีผู้ติดตามผลงานอย่างสูงในเกาหลีใต้ เขาเคยเข้าร่วมการแข่งมวยไทยมาประมาณ 30 ครั้ง และในกติกาของ เค-วัน มากว่า 10 ครั้ง โดยมีสถิติการแข่งขัน ชก 35 ครั้ง ชนะ 31 ครั้ง แพ้ 4 ครั้ง และปัจจุบัน เขาได้เป็นตัวแทนนักมวยไทยจากเกาหลีใต้ในเข้าร่วมการแข่งขันที่มีชื่อว่า "ไทยไฟท์" (THAI FIGHT) ที่จังหวัดนครราชสีมา ประเทศไทย ในปี ค.ศ. 2010 ด้วยเช่นกัน
โค จองยุน มีส่วนร่วมในการแข่งขันหลายรายการ อาทิ:
สรุปเหรียญเอเชียนเกมส์
สรุปเหรียญเอเชียนเกมส์ เป็นการสรุปเหรียญรางวัลรวมการแข่งขันเอเชียนเกมส์ นับตั้งแต่เอเชียนเกมส์ครั้งแรกที่กรุงนิวเดลี ประเทศอินเดีย จนถึง เอเชียนเกมส์ครั้งที่ 18 ที่จัดขึ้น ณ กรุงจาการ์ตา และ เมืองปาเล็มบัง ประเทศอินโดนีเซีย
การสรุปเหรียญดังกล่าว ไม่นับรวม เอเชียนเกมส์ฤดูหนาว, เอเชียนบีชเกมส์, เอเชียนอินดอร์เกมส์, เอเชียนยูธเกมส์ และ เอเชียนมาร์เชียลอาร์ตสเกมส์ เป็นเพียงการสรุปเหรียญรวมเอเชียนเกมส์ฤดูร้อนเท่านั้น
หมู่เกาะจินเหมิน
หมู่เกาะจินเหมิน หรือ คีมอย (; ฮกเกี้ยน: Kinmen) หมู่เกาะขนาดเล็กซึ่งในปัจจุบันได้ขึ้นอยู่ภายใต้การปกครองของสาธารณรัฐจีน (ไต้หวัน) ชื่อเกาะมีความหมายว่า "ประตูทองคำ" ตั้งอยู่ใกล้กับเมืองเซียะเหมิน ในมณฑลฝูเจี้ยนของสาธารณรัฐประชาชนจีน (จีนแผ่นดินใหญ่) ซึ่งห่างกันเพียง 6 กิโลเมตรเท่านั้น ปัจจุบันหมู่เกาะจินเหมินได้รับการพัฒนาให้เป็นเสมือนเมืองหน้าด่าน เพื่อต้อนรับนักท่องเที่ยวจากจีนแผ่นดินใหญ่ที่เดินทางไปท่องเที่ยวยังเกาะไต้หวัน จึงกลายเป็นสถานที่ท่องเที่ยวที่เชื่อมโยงกับเมืองเซียะเหมินได้อย่างรวดเร็ว
ประชากรส่วนมากที่อาศัยอยู่ดั้งเดิมบนเกาะจินเหมินเป็นชาวฮกเกี้ยน และใช้ภาษาหมิ่นหนาน (ฮกเกี้ยน) แต่เนื่องจากการแยกตัวออกมาจากการปกครองของสาธารณรัฐประชาชนจีน (จีนแผ่นดินใหญ่) พวกเขาจึงเรียกภาษาของพวกเขาว่า ภาษาจินเหมิน เพื่อให้เกิดความแตกต่างกับภาษาไต้หวันซึ่งใช้บนเกาะไต้หวัน ทั้งนี้ทั้งสองภาษาทั้งจินเหมินและไต้หวัน ก็สามารถใช้สื่อสารด้วยกันเข้าใจกันได้อย่างดี แต่ด้วยลักษณะภูมิประเทศของจินเหมินที่ห่างจากจีนแผ่นดินใหญ่ไม่มากนัก ทำให้มีผู้คนในเมืองอูชิวใช้ภาษาปู้เซียน ซึ่งมีความแตกต่างกับภาษาหมิ่นหนาน ที่ใช้กันโดยทั่วของประชากรในแถบหมู่เกาะจินเหมิน
ชาวจินเหมินมีความเชื่อเกี่ยวกับเทพเสือ และนิยมประดับประดาไว้ตามบ้าน โดยเชื่อว่าเทพองค์นี้จะดลบันดาลและปัดเป่าทุกขภัย และดูแลผืนน้ำเพื่อไม่ให้เกิดลมพายุ และศิลปกรรมของชาวจินเหมินนิยมตกแต่งให้สีสันฉูดฉาดลดลายสดใสสวยงาม
ด้วยความที่หมู่เกาะจินเหมินมีความสะอาด เงียบสงบ และบรรยากาศดี ทำให้ในจินเหมินเองมีสินค้าท้องถิ่นที่มีชื่อเสียงอย่าง ข้าวฟ่าง, เหล้าข้าวฟ่าง, ขนมถั่วบด และมีดที่ทำมาจากแผ่นเหล็กหุ้มระเบิดในสงคราม 823 ในปี ค.ศ. 1958 ระหว่างเซียะเหมินกับจินเหมิน นอกจากนี้จินเหมินยังได้รับอานิสงส์จากการท่องเที่ยวระหว่างจีนแผ่นดินใหญ่กับเกาะไต้หวัน ทำให้นักท่องเที่ยวเดินทางผ่านจินเหลียน และได้รับการพัฒนาเป็นเมืองท่องเที่ยว
หลังจากการเริ่มนโยบายเกี่ยวกับการคมนาคมระหว่างจีนแผ่นดินใหญ่กับเกาะไต้หวัน ทำให้จินเหมินเริ่มมีความสำคัญในการเป็นหนึ่งเมืองนำร่องในการเป็นช่องทางการเดินเรือตามนโยบาย 3 ตัวเชื่อมย่อย (Mini Three Links) ซึ่งส่งผลให้จินเหมินกลายเป็นแหล่งท่องเที่ยวที่เชื่อมโยงกับเซียะเหมินในระยะเวลาอันรวดเร็ว ในเขตเสียงอัน (翔安区) ของเซียะเหมินยังมีเกาะต้าเติง (大嶝岛) ซึ่งเป็นเขตตลาดสินค้าปลอดภาษี (Duty free market) มีชื่อว่า ตลาดค้าขายสินค้าขนาดเล็กไต้หวัน (对台小额贸易市场) เป็นตลาดที่มีจุดเด่นเนื่องจากเป็นสถานที่ซื้อขายสินค้านำเข้าจากเกาะจินเหมินและเกาะไต้หวันที่ปลอดภาษีนำเข้าและภาษีมูลค่าเพิ่ม แต่มีการจำกัดปริมาณยอดการซื้อ ตลาดแห่งนี้เปิดในปี พ.ศ. 2538 เป็นเขตปลอดภาษีที่ดึงดูดลูกค้าชาวจีนและต่างชาติเป็นจำนวนมาก เป็นช่องทางสำคัญด้านการค้าระหว่างช่องแคบไต้หวัน ซึ่งจากสถิติศุลกากรเมืองเซียะเหมินระบุว่า ในเดือนมกราคม-สิงหาคม พ.ศ. 2551 ตลาดแห่งนี้ได้รองรับสินค้านำเข้าจากไต้หวันกว่า 8,277 ตัน หรือคิดเป็นมูลค่ารวมกว่า 8 ล้านดอลลาร์สหรัฐ
มหาวิทยาลัยแม่โจ้-อุตรดิตถ์
มหาวิทยาลัยแม่โจ้-อุตรดิตถ์ เป็นโครงการจัดตั้งวิทยาเขตของมหาวิทยาลัยแม่โจ้ เริ่มดำเนินการในปี พ.ศ. 2554 โดยการเข้าใช้ประโยชน์ในที่ดินซึ่งเคยเป็นสนามบินอุตรดิตถ์ ตั้งอยู่ ตำบลผาจุก อำเภอเมืองอุตรดิตถ์ จังหวัดอุตรดิตถ์
ที่ราบสูงโคราช
ที่ราบสูงโคราชคือที่ราบสูงที่มีพื้นที่ครอบคลุมส่วนใหญ่ของภาคตะวันออกเฉียงเหนือของประเทศไทย ชื่อของที่ราบสูงโคราชนี้มีที่มาจากชื่อของจังหวัดนครราชสีมาหรือโคราชซึ่งเป็นจังหวัดที่ใหญ่ที่สุดในบนที่ราบสูงนี้
ความสูงเฉลี่ยของพื้นที่อยู่ที่ 200 เมตร ครอบคลุมเนื้อที่ประมาณ 155,000 ตารางกิโลเมตร มีรูปร่างของที่ราบสูงเหมือนสนามฟุตบอลที่วางตัวตามยาวในแนวทิศตะวันออกเฉียงใต้ , มีแม่น้ำมูล และ แม่น้ำชี, เป็นสายย่อยแม่น้ำโขงแม่น้ำโขง, อยู่ทางทิศตะวันออกเฉียงเหนือของพื้นที่ ที่ราบสูงโคราชแยกออกจากภาคกลางประเทศไทยโดยแนวเทือกเขาเพชรบูรณ์ และ ทิวเขาสันกำแพงและทางทิศใต้มีเทือกเขาดงพญาเย็นกั้น; และมีเทือกเขาพนมดงรักกั้นกัมพูชา ทางทิศใต้, นอกจากแนวเทือกเขารอบที่ราบแล้ว
ยังมี Truong Son Cordilliera ซึ่งเป็นลมมรสุมตะวันออกเฉียงเหนือที่นำฝนเข้ามา และลมมรสุมตะวันตกเฉียงใต้ที่ทำให้พื้นที่มีความรุนแรง(ของมรสุม)ต่ำกว่าพื้นที่ข้างเคียง ซึ่งปริมาณน้ำฝนปกติของนครราชสีมาอยู่ที่ประมาณ ในขณะที่ตอนกลางของประเทศอยู่ที่ 1500 mm ความแตกต่างระหว่างอากาศร้อนและฝนแตกต่างกันมากส่งผลให้พื้นที่นี้มีการปลูกข้าวข้าวน้อย ตัวอย่างเช่น ทุ่งกุลาร้องไห้
dic ferralsols ตัวอย่างเช่นดินบริเวณจ.ยโสธร ผิวหน้าของที่ราบสูงโคราช ครั้งหนึ่งเคยจำแนกว่าถูกปกคลุมด้วย ศิลาแลง,และชั้น oxisol เกิดในภูมิอากาศแบบร้อนชื้นในช่วง early Tertiary มีสีแดงสด วางตัวอยู่บนชั้นของ gravel ที่มีประโยชน์ต่อการเกษตร ที่ราบสูงที่นี้ประกอบด้วยส่วนที่หลงเหลือของแผ่นทวีปซุเมเรียนและแผ่นฉาน-ไทย oxisol เป็น rhodic ferralsols ตัวอย่างเช่นดินบริเวณจังหวัดยโสธร ลักษณะสำคัญของภาคตะวันออกเฉียงเหนือแทบทั้งหมดถูกปิดทับด้วยกลุ่มหินโคราช(Khorat Group) ในยุคมีโซโซอิก (Mesozoic) และกลุ่มหินที่อ่อนกว่าคือกลุ่มหินมหาสารคามและภูทอก และมีกลุ่มหินที่แก่กว่า(ยุคพาลีโอโซอิก) โผล่ตามขอบด้านตะวันตก และยังมีหินภูเขาไฟยุคเทอร์เชียรี ซึ่งมีอายุอ่อน
กว่าปิดทับอยู่บางบริเวณทางตอนใต้ของที่ราบสูงนี้ การเรียงลำดับชั้นหินพร้อมทั้งอายุ กลุ่มหินที่มีความสำคัญมีอยู่ 3 กลุ่มจากอายุแก่ไปหากลุ่มหินที่มีอายุอ่อนดังนี้ กลุ่มหินยุคเพอร์เมียน(Permian Group)กลุ่มหินยุคไทรแอสสิก(Triassic Group) กลุ่มหินโคราช(Khorat Group)
บ้านเชียง พบในค.ศ. 1966 พบเครื่องทองสัมฤทธิ์อายุราว 2000 ก่อนพุทธศักราช แต่ขาดหลักฐานทางด้านอาวุธซึ่งสมพันธ์กับช่วงสัมฤทธิ์ในทวีปยุโรปและที่อื่นๆทั่วโลก .อ.ภูเวียง ขอนแก่นพบชุมชนที่มีข้าวของเครื่องใช้ในยุคเหล็ก อายุ 1420-50 ปีก่อนพุทธศักราช
คาดว่าเป็นชุมชนที่เคยอยู่ภายใต้อาณาจักรฟูนัน ซึ่งอยู่ภายใต้การปกครองของเขมร จากหลักฐานที่พบซากปรักหักพังของวิหารแบบเขมรยาวถึง 15 ไมล์ ซึ่งวิหารที่พบไม่ได้มีเพียงที่เก็บอาวุธ แต่ยังมีบ้านพักเล็กๆ ห้องสมุดและสระน้ำอีกด้วย
เจ้าอนุวงศ์ กษัตริย์องค์สุดท้ายของอาณาจักรล้านช้างเวียงจันทน์ได้สู้รบกับไทยและแพ้สงคราม โคราชได้รวบรวมพลของผู้อพยพใหม่บริเวณแม่น้ำโขง ประเทศลาว ซึ่งรวมถึงการหลั่งไหลเข้ามาของผู้อพยพชาวจีน ที่ราบสูงถูกครอบครองโดยสยามในขณะที่ฝรั่งเศสและสยามกำลังแย่งเข้ายึดครองลาวในปี 1893
บรรณาธิการบริหาร
บรรณาธิการบริหาร () หรือ บรรณาธิการใหญ่ () เป็นบรรณาธิการหลักของสิ่งตีพิมพ์หนึ่ง ๆ โดยเป็นผู้รับผิดชอบสูงสุดในด้านการดำเนินการและนโยบาย นอกเหนือจากนั้น บรรณาธิการบริหารยังต้องมอบหมายหน้าที่ให้แก่เจ้าหน้าที่เช่นเดียวกับรักษาเวลาที่จะทำให้งานออกมาเสร็จทันเวลา บรรณาธิการบริหารมักใช้กับหนังสือพิมพ์ นิตยสาร หนังสือรุ่น และรายการข่าวทางโทรทัศน์ และยังสามารถหมายความถึงวารสารวิชาการ โดยบรรณาธิการจะเป็นผู้ตัดสินใจว่าต้นฉบับที่ส่งเข้ามานั้นต้นฉบับใดจะได้รับการตีพิมพ์เป็นบทความในวารสาร การตัดสินใจดังกล่าวเกิดขึ้นหลังจากได้รับข้อมูลจากผู้ทบทวน ซึ่งได้รับเลือกตามทักษะความชำนาญในแต่ละด้าน
กีฬาเครือจักรภพ
กีฬาเครือจักรภพ () เป็นการแข่งขันกีฬาที่จัดขึ้นในกลุ่มประเทศเครือจักรภพทุก 4 ปี ดูแลการจัดแข่งขันโดย สหพันธ์กีฬาเครือจักรภพ (Commonwealth Games Federation; CGF) ซึ่งควบคุมกำหนดการแข่งขัน และคัดเลือกเมืองเจ้าภาพ จากเมืองในประเทศเครือจักรภพที่เสนอชื่อ การแข่งขันนี้มีชื่อเดิมว่า "กีฬาเครือจักรวรรดิอังกฤษ" จัดขึ้นเป็นครั้งแรก ที่เมืองแฮมิลตัน รัฐออนแทรีโอ ประเทศแคนาดา ระหว่างวันที่ 16 – 23 สิงหาคม ค.ศ. 1930 (พ.ศ. 2473) หลังจากการแข่งขันกีฬาเครือจักรวรรดิอังกฤษ ครั้งที่ 3 ปี ค.ศ. 1942 และปี ค.ศ. 1946 ได้ถูกยกเลิกไปอันเนื่องมาจากเหตุการณ์สงครามโลกครั้งที่ 2 และดำเนินจัดการแข่งขันอีกครั้งในปี ค.ศ. 1950 จนล่าสุดเป็นครั้งที่ 20 จะจัดขึ้นที่เมืองกลาสโกว์ ของสกอตแลนด์ ระหว่างวันที่ 24 กรกฎาคม - 3 สิงหาคม ค.ศ. 2014 (พ.ศ. 2557)
หมายเหตุ
รวม 3 ทีมกีฬา รวม 4 ทีมกีฬา
ภาษาไทดั้งเดิม
ภาษาไทดั้งเดิม หรือ ภาษาโปรโต-ไต () เป็นภาษาดั้งเดิม (proto-language) หรือภาษาบรรพบุรุษที่ได้รับการสืบสร้างขึ้นของภาษาไททั้งมวล ซึ่งได้แก่ ภาษาไทย ภาษาลาว ภาษาคำเมือง ภาษาไทใหญ่ ภาษาไทลื้อ ภาษาไทดำ เป็นต้น ทั้งนี้ ภาษาไทดั้งเดิมมิได้ปรากฏเป็นหลักฐานในเอกสารใด ๆ ที่หลงเหลืออยู่โดยตรง แต่ได้รับการสืบสร้างตามระเบียบวิธีเปรียบเทียบ (comparative method) โดยนักภาษาศาสตร์หลี่ ฟางกุ้ย ใน พ.ศ. 2520 และพิทยาวัฒน์ พิทยาภรณ์ ใน พ.ศ. 2552
พจนานุกรม
ภาพยนตร์สยองขวัญ
ภาพยนตร์สยองขวัญ () เป็นภาพยนตร์ที่มุ่งเน้นทำให้ผู้ชมรู้สึกหวาดกลัว, เสียวไส้ และรู้สึกสยองขวัญ ภาพยนตร์เหล่านี้มักใช้วิธีการสร้างฉากที่ทำให้ตกใจ ด้วยการใช้สิ่งที่เกี่ยวข้องกับความตายหรือสิ่งที่เหนือธรรมชาติ จึงมักมีความคาบเกี่ยวกันกับความเป็นแฟนตาซีกับนิยายวิทยาศาสตร์ ความน่ากลัวเหล่านี้ยังใช้สิ่งกระตุ้นเช่นดนตรีสร้างความตื่นเต้นกระตุกอารมณ์
ภาพยนตร์สยองขวัญมักเป็นสิ่งที่เกี่ยวข้องกับฝันร้ายของผู้ชม, ความหวาดกลัวที่ซ่อนอยู่, ความเกลียดและความกลัวของสิ่งที่ไม่รู้จัก แม้ว่าการจัดการกับสิ่งเหล่านี้จะทำด้วยสิ่งที่เหนือธรรมชาติในท้องเรื่อง หากเป็นเรื่องที่เกี่ยวกับการเจ็บป่วย, ฆาตกรต่อเนื่อง, โรคระบาด และลัทธิเหนือจริง ก็อาจนิยามกับสิ่งเหล่านี้ว่าความสยองขวัญได้เช่นกัน
ธีระศักดิ์ อุ่มมล
ธีระศักดิ์ อุ่มมล (เกิด 28 สิงหาคม พ.ศ. 2523) อดีตมือเบสวง กะลา (วงดนตรี)
อิทธิ ศิริลัทธยากร
อิทธิ ศิริลัทธยากร อดีตรัฐมนตรีช่วยว่าการกระทรวงคมนาคม ในรัฐบาลของนายบรรหาร ศิลปอาชา อดีตกรรมการบริหารพรรคพลังประชาชน
อิทธิ ศิริลัทธยากร เกิดเมื่อวันที่ 18 มิถุนายน พ.ศ. 2497 เป็นชาวตำบลพนม อำเภอพนมสารคาม จังหวัดฉะเชิงเทรา จบการศึกษา ปริญญาตรี สาขารัฐศาสตร์บัณฑิต จุฬาลงกรณ์มหาวิทยาลัย เป็นนักการเมืองชาวฉะเชิงเทรา เป็นอดีตสมาชิกสภาผู้แทนราษฎร หลายสมัยของจังหวัดฉะเชิงเทรา
อิทธิ ศิริลัทธยากร เคยเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติเมื่อวันที่ 26 มีนาคมท พ.ศ. 2553
อิทธิ ศิริลัทธยากร เป็นสมาชิกสภาผู้แทนราษฎร จังหวัดฉะเชิงเทรา 5 สมัย ระหว่างปี พ.ศ. 2535 ถึง พ.ศ. 2550 สังกัดพรรคชาติพัฒนา พรรคไทยรักไทย และพรรคพลังประชาชนตามลำดับ และเคยดำรงตำแหน่งรัฐมนตรีช่วยว่าการกระทรวงคมนาคม ในรัฐบาลของนายบรรหาร ศิลปอาชา (ครม.51)
เขายังเป็นหนึ่งในสมาชิก ส.ส.กลุ่ม 16 อีกด้วย
ต่อมาในปี พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชนซึ่งถูกยุบในคดียุบพรรคการเมือง พ.ศ. 2551
ประสงค์ บูรณ์พงศ์
นายแพทย์ประสงค์ บูรณ์พงศ์ อดีตรัฐมนตรีว่าการกระทรวงแรงงานและสวัสดิการสังคม อดีตรัฐมนตรีประจำสำนักนายกรัฐมนตรี และอดีตรองหัวหน้าพรรคพลังประชาชน
ประสงค์ บูรณ์พงศ์ เกิดเมื่อวันที่ 13 ตุลาคม พ.ศ. 2479 เป็นชาวตำบลในเมือง อำเภอเมืองนครพนม จังหวัดนครพนม จบการศึกษา วุฒิการศึกษา แพทยศาสตรบัณฑิต มหาวิทยาลัยแพทยศาสตร์ เป็นนักการเมืองชาวนครพนม
ประสงค์ บูรณ์พงศ์ เข้าร่วมชุมนุมกับแนวร่วมประชาธิปไตยต่อต้านเผด็จการแห่งชาติที่เวทีสะพานผ่านฟ้าลีลาศ เมื่อวันที่ 26 มีนาคม พ.ศ. 2553
ประสงค์ บูรณ์พงศ์ เคยรับราชการเป็นนายแพทย์ สังกัดกระทรวงสาธารณสุข รวมระยะเวลากว่า 20 ปี โดยได้รับตำแหน่งสูงสุดคือ ผู้อำนวยการโรงพยาบาลนครพนม และเคยได้รับรางวัลแพทย์ดีเด่น ประจำปี พ.ศ. 2517
ต่อมาจึงได้หันเข้าสู่งานการเมือง เป็นสมาชิกสภาผู้แทนราษฎร จังหวัดนครพนม ตั้งแต่ปี พ.ศ. 2526 เคยได้รับแต่งตั้งเป็นรัฐมนตรีช่วยว่าการกระทรวงสาธารณสุข ในปี พ.ศ. 2531 และเป็นรัฐมนตรีประจำสำนักนายกรัฐมนตรี ในปี พ.ศ. 2533 (รัฐบาลพลเอกชาติชาย ชุณหะวัณ) ต่อมาในรัฐบาลของนายบรรหาร ศิลปอาชา ได้รับแต่งตั้งเป็นรัฐมนตรีประจำสำนักนายกรัฐมนตรี ในปี พ.ศ. 2538 เป็นรัฐมนตรีช่วยว่าการกระทรวงแรงงานและสวัสดิการสังคม ในปี พ.ศ. 2539 และเป็นรัฐมนตรีว่าการกระทรวงแรงงานฯ ในปีเดียวกัน
ประสงค์ บูรณ์พงศ์ เคยได้รับแต่งตั้งให้ทำหน้าที่ประธานคณะที่ปรึกษานายกรัฐมนตรี (พล.อ.ชวลิต ยงใจยุทธ) และเป็นที่ปรึกษานายกรัฐมนตรี 2 คน คือ นายชวน หลีกภัย และ พล.อ.ชาติชาย ชุนหะวัณ
นายประสงค์ ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชน ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 84
ฟุตบอลชิงแชมป์แห่งชาติยุโรป 1980
การแข่งขันฟุตบอลชิงแชมป์แห่งชาติยุโรป 1980 เป็นการแข่งขันฟุตบอลชิงแชมป์แห่งชาติยุโรปครั้งที่ 6 จัดขึ้นที่ประเทศอิตาลี ระหว่างวันที่ 11-22 มิถุนายน ค.ศ. 1980
ทีมชาติที่เข้ารอบสุดท้ายในฟุตบอลชิงแชมป์แห่งชาติยุโรป 1980:
"ดูรายชื่อทั้งหมดได้ที่ ผู้เล่นในฟุตบอลชิงแชมป์แห่งชาติยุโรป 1980"
3 ประตู
2 ประตู
1 ประตู
รายพระนามพระมหากษัตริย์พม่า
บทความนี้รวบรวมรายพระนามพระมหากษัตริย์ของอาณาจักรต่าง ๆ ภายในประเทศพม่า
ด้านล่างนี้คือรายพระนามบางส่วนของกษัตริย์พุกามตอนต้นก่อนถึงสมัยพระเจ้าอโนรธามังช่อ ตามที่มีหลักฐานอยู่ในสี่พงศาวดารสำคัญของพม่า แต่โดยส่วนใหญ่ยึดเวลาตามพงศาวดาร "Zatadawbon Yazawin"
รายพระนามและระยะเวลารัชกาลตามพงศาวดาร นักวิชาการประเทศพม่าสมัยอาณานิคม ไม่รู้จักพระเจ้านรเถขะและเสนอช่องว่างเก้าปีระหว่าง 1165 และ 1174 แต่ช่องว่างเวลาดังกล่าวได้รับการตรวจสอบอย่างจริงจังและเติมในภายหลัง นอกจากนี้ Luce ยังแนะว่านรสิงหอุซะนาเป็นกษัตริย์ระหว่าง 1231 และ 1235 แต่ไม่เป็นที่ยอมรับในระดับสากล
พงศาวดารหลักทั้งหมดบันทึกว่าการปกครองร่วมสิ้นสุดลงในปี 1312-1313 แต่พงศาวดาร "มหาราชวงศ์ ฉบับหอแก้ว" บันทึกว่าจบลงในปี 1310-1311 หลักฐานแสดงให้เห็นว่าพระเชษฐาคนแรกเสียชีวิตเมื่อวันที่ 13 เมษายน 1310 แต่พระเชษฐาคนที่สองยังมีชีวิตอยู่
วันและเวลาโดย และ จากการตรวจสอบพงศาวดารรายงานวันที่บันทึก พระเจ้ามยินซางสิธูไม่ปรากฏในพงศาวดาร
พงศาวดารพม่าให้วันที่คล้ายกัน แต่ระยะเวลารัชกาลทั้งหมดไม่เหมือนกัน ตารางต่อไปนี้ส่วนใหญ่เป็นไปตามวันที่บันทึกในพงศาวดาร "มหาราชวงศ์ ฉบับหอแก้ว" และวันที่บันทึกใน (มหาราชวงศ์ Vol. 2 2006: 352–355). วันที่รัชกาลโดย G.E. Harvey (Harvey 1925: 366) ส่วนใหญ่สิ้นสุดรัชกาลในปีต่อมามากกว่าในพงศาวดารและวันจากการตรวจสอบ
เจ้าหญิงอองตัวแนตแห่งโมนาโก
เจ้าหญิงอองตัวแนตแห่งโมนาโก, บารอนเนสแห่งเมสซี และเคานท์เตสแห่งโปลีญัก (ประสูติ 28 ธันวาคม ค.ศ. 1920 - สิ้นพระชนม์ 18 มีนาคม ค.ศ. 2011) พระราชธิดาในเจ้าหญิงชาลอตต์ ดัชเชสแห่งวาเลนตินัว กับเจ้าชายปีแยร์ ดยุกแห่งวาเลนตินัว เป็นพระครรโภทรเชษฐภคิณีของเจ้าชายเรนิเยที่ 3 แห่งโมนาโก และมีศักดิ์เป็นพระปิตุจฉาในเจ้าชายอัลแบร์ที่ 2 แห่งโมนาโก เจ้าชายองค์อธิปัตย์คนปัจจุบัน อย่างไรก็ตามพระองค์ถือเป็นเชื้อพระวงศ์ ที่มิใช่พระบรมวงศานุวงศ์ของโมนาโก และไม่มีสิทธิในการสืบทอดราชบัลลังก์หลังจากการเปลี่ยนแปลงกฎมนเทียรบาลในปี ค.ศ. 2002 รวมถึงพระโอรส-ธิดาทั้งของพระองค์ ซึ่งไม่มียศบารอน-บารอนเนสตามพระมารดา และการใช้นามสกุล เดอ เมสซี
เจ้าหญิงอองตัวแนต สิ้นพระชนม์เมื่อวันที่ 18 มีนาคม พ.ศ. 2554 ณ โรงพยาบาลกลางเจ้าหญิงเกรซ ประเทศโมนาโก สิริพระชนมายุได้ 90 พรรษา ส่วนพระราชพิธีฝังพระศพจะจัดขึ้นในเวลา 10.00 นาฬิกา ของวันที่ 24 มีนาคม ปีเดียวกัน ณ มหาวิหารนักบุญนิโคลัส ประเทศโมนาโก
ระบบสหประชาชาติ
ระบบสหประชาชาติ ประกอบด้วยองค์กรหลักและองค์กรย่อยของสหประชาชาติ โดยมีประธานคือเลขาธิการสหประชาชาติ องค์กรในระบบสหประชาชาตินี้จะมีการจัดการประชุมพบกันทุกสองปีเพื่อบูรณาการงานร่วมกันโดยมีรายชื่อกองทุนและโครงการต่าง ๆ ดังต่อไปนี้
แบ็กทัน
แบ็กทัน () เป็นวัฏจักรยาว 20 คาทันของปฏิทินแบบนับยาวมายา ประกอบด้วย 144,000 วัน หรือตรงกับ 394.25 ปีทางสุริยคติ ยุคคลาสสิกของอารยธรรมมายาเกิดขึ้นระหว่างแบ็กทันที่ 8 และที่ 9 ของวัฏจักรแบ็กทันปัจจุบัน แบ็กทันปัจจุบัน (คือ แบ็กทันที่ 13) จะสิ้นสุดลงหรือวนมาบรรจบเมื่อ 13.0.0.0.0 (21 ธันวาคม ค.ศ. 2012 คำนวณจากความสัมพันธ์กันกับเวลามาตรฐานกรีนิช) ซึ่งเป็นจุดเริ่มต้นของแบ็กทันที่ 14 อันเป็นคำที่มักจะใช้กันในหมู่มายันนิสต์
โลกที่ห้า (เทพปกรณัมกลุ่มชนพื้นเมืองอเมริกัน)
โลกที่ห้า หมายถึง โลกนี้หรือโลกหน้า ตามความเชื่อของชาวอเมริกันพื้นเมืองซึ่งมุ่งให้ความสนใจกับความเข้าใจวัฏจักรของเวลา ตามเทพปกรณัมโฮปีและเทพปกรณัมมายา โลกที่เราอาศัยอยู่ในปัจจุบันนี้คือ "โลกที่สี่" ในระบบความเชื่อทั้งสอง เวลาเป็นวัฏจักร และจุดสิ้นสุดของโลกหนึ่งก็จะเป็นจุดเริ่มต้นของอีกโลกหนึ่ง สำหรับชาวโคปี จุดจบของโลกที่สี่จะปรากฏการมาถึงของปาฮานา หรือ "พี่น้องสีขาว" ปฏิทินมายาได้คาดการณ์การดำเนินไปดังกล่าวโดยดาราศาสตร์ โดยสรุปว่า โลกในปัจจุบัน หรือโลกที่สี่นั้น จะสิ้นสุดลงในราวอายันเดือนธันวาคม ค.ศ. 2012
ชาวแอซเท็คมีความเชื่อที่คล้ายคลึงกัน แต่พวกเขาเชื่อว่าโลกปัจจุบันคือโลกที่ห้า และโลกที่หกกำลังจะมาถึง
การมาถึงของโลกที่ห้า กล่าวกันว่าจะมาถึงหลังจากวัฏจักรในธรรมชาติส่งผลกระทบต่อระบบสุริยะของเราทั้งหมด ที่ซึ่งโลกของเราจะให้กำเนิดไข่ฟองหนึ่ง (ไข่ปริศนา ไข่แฝงเร้น) และจากนั้นจะเคลื่อนที่ "ขึ้น" ภายในระบบสุริยะจนกระทั่งไปถึงจุดยอดของมัน ชีวิตทั้งหมดบนโลกกล่าวกันว่าจะถูก "ยกขึ้น" ไปสู่ร่างนิรันดร์สมบูรณ์แบบ บางเผ่าได้เรียกช่วงเวลาแห่งการเปลี่ยนแปลงดังกล่าวว่า "เวลาแห่งการชำระล้าง" ในระหว่างเวลาแห่งการชำระล้าง ได้กล่าวกันว่าเวลาจะเปลี่ยนแปลงที่ซึ่งเราจะต้องเลือกระหว่างเวลาธรรมชาติที่เราอยู่ในขณะนี้บนโลก หรือเวลาที่ไม่เป็นธรรมชาติซึ่งจะย้ายเราออกจากธรรมชาติและโอกาสที่จะไปถึงโลกที่ห้า เล่าว่าทุกคนจะต้องเลือกระหว่างรูปแบบเวลาทั้งสองนี้ ทางหนึ่งจะไปถึงโลกที่ห้าพร้อมกับโลกของเรา และอีกทางหนึ่งจะย้ายเราออกจากโลก และพาไปสู่ความหลงลืม
พรรคไทยเข้มแข็ง
พรรคไทยเข้มแข็ง หรือชื่อย่อ "ทข." เป็นพรรคการเมืองในประเทศไทย จัดตั้งขึ้นเมื่อวันที่ 4 มิถุนายน พ.ศ. 2553 มีนายมนัส พานิช เป็นหัวหน้าพรรค และนายประธาน พรหมอ่อน เป็นเลขาธิการพรรค มีที่ทำการพรรคตั้งอยู่ที่เลขที่ 385 หมู่ 1 ถนนบ้านหน้าควนลัง-บ้านพรุ ตำบลควนลัง อำเภอหาดใหญ่ จังหวัดสงขลา
ในเดือนกรกฎาคม พ.ศ. 2553 พรรคไทยเข้มแข็ง มีเป็นที่จับตามองของสังคมไทยว่าจะเป็นพรรคการเมืองที่อาจจะถูกจัดตั้งขึ้นเพื่อรองรับสมาชิกสภาผู้แทนราษฎร จากพรรคประชาธิปัตย์ หากถูกตัดสินยุบพรรค แต่แกนนำของพรรคประชาธิปัตย์ และพรรคไทยเข้มแข็งต่างปฏิเสธว่าเรื่องดังกล่าวไม่เป็นความจริง
ต่อมาเมื่อวันที่ 15 กันยายน พ.ศ. 2554 คณะกรรมการการเลือกตั้ง ได้มีมติเห็นชอบให้นายทะเบียนพรรคการเมืองประกาศให้พรรคไทยเข้มแข็งสิ้นสภาพความเป็นพรรคการเมือง
โซลาร์แม็กซิมัม
โซลาร์แม็กซิมัม () หรือ โซลาร์แม็กซ์ () เป็นช่วงเวลาที่มีปรากฏการณ์บนดวงอาทิตย์สูงที่สุดในวัฏจักรสุริยะ ระหว่างโซลาร์แม็กซิมัม จุดดับบนดวงอาทิตย์จะปรากฏ
โซลาร์แม็กซิมัมเป็นช่วงเวลาที่เส้นสนามแม่เหล็กของดวงอาทิตย์บิดเบี้ยวไปมากที่สุดเนื่องจากสนามแม่เหล็กบนเส้นศูนย์สูตรของดวงอาทิตย์หมุนด้วยอัตราเร็วกว่าขั้วดวงอาทิตย์เล็กน้อย วัฏจักรสุริยะแต่ละวัฏจักรกินเวลาเฉลี่ย 11 ปี โดยผลที่ได้จากการสังเกตพบว่าอยู่ระหว่าง 9 ถึง 14 ปีในวัฏจักรสุริยะใด ๆ
โซลาร์แม็กซิมัมครั้งล่าสุดเกิดขึ้นในปี พ.ศ. 2543 โดยโซลาร์แม็กซิมัมครั้งถัดไปได้รับการทำนายไว้ว่าจะเกิดขึ้นในเดือนพฤษภาคม พ.ศ. 2556 และจะเป็นหนึ่งในวัฏจักรที่อ่อนที่สุดนับตั้งแต่ พ.ศ. 2471
ความไม่น่าเชื่อถือของการทำนายโซลาร์แม็กซิมัมได้เกิดขึ้นในการทำนายขององค์การนาซาที่เคยทำนายไว้ว่าโซลาร์แม็กซิมัมจะเกิดขึ้นในปี พ.ศ. 2553/2554 และมีความเป็นไปได้ว่าจะเกิดในปลายปี พ.ศ. 2555 ที่ผ่านมา เมื่อวันที่ 10 มีนาคม พ.ศ. 2549 นักวิจัยของนาซาได้ประกาศว่าโซลาร์แม็กซิมัมครั้งถัดไปจะเป็นครั้งที่รุนแรงที่สุดนับตั้งแต่โซลาร์แม็กซิมัมในปี พ.ศ. 2501 ซึ่งแสงเหนือสามารถมองเห็นได้ไกลถึงจากโรม ราว 42° เหนือของเส้นศูนย์สูตร
บอดี้สแลม ไลฟ์ อิน คราม
โซดาช้าง พรีเซนท์ส บอดี้สแลม ไลฟ์ อิน คราม บาย แอร์เอเชีย เป็นคอนเสิร์ตลำดับที่ห้าของบอดี้สแลม จัดเมื่อวันที่ 27 พฤศจิกายน พ.ศ. 2553 ณ ราชมังคลากีฬาสถาน สนามกีฬาหัวหมาก โดยมีผู้เข้าชมประมาณ 65,000 คน โดยได้เปิดให้จอง ดีวีดี บันทึกการแสดงสดในวันที่ 4 มีนาคม พ.ศ. 2554 ทางไทยทิคเก็ตเมเจอร์ และวางจัดจำหน่าย ดีวีดีคอนเสิร์ต เริ่มจัดส่งแก่ผู้ที่สั่งจองในวันที่ 30 เมษายน พ.ศ. 2554
บัตรของคอนเสิร์ต โซดาช้าง พรีเซนท์ส บอดี้สแลม ไลฟ์ อิน คราม บาย แอร์เอเชีย นั้นได้เปิดให้จองบัตรในวันที่ 25 กันยายน พ.ศ. 2553 สำหรับผู้ที่เป็นสมาชิกของ จีเอ็มเอ็มไลฟ์ โดยให้จองเพียงบางส่วน(ยกเว้นบัตรโซนวีไอพี ที่เปิดให้จองทั้งหมด) และมีเวลาจำกัดในการเปิดให้จอง ต่อมาใน ตุลาคม ไทยทิคเก็ตเมเจอร์ จึงได้เปิดจองอย่างเต็มรูปแบบ โดยบัตรนั้นขายหมดภายใน 7 อาทิตย์
ในช่วงสุดท้ายของคอนเสิร์ต O2 One บอดี้สแลมได้ประกาศว่าพวกเขาจะมีคอนเสิร์ตใหญ่ ครั้งใหม่ที่ราชมังคลากีฬาสถาน โดยทางค่ายได้ใช้ Social Network ในการประชาสัมพันธ์เรื่องการจัดคอนเสิร์ตครั้งนี้
ถัดมาไม่นานหลัง ตูน(นักร้องนำ) ก็เกิดอาการป่วยกะทันหัน ในคืนวันที่ 31 สิงหาคม พ.ศ. 2553 โดยต้องพัก 1 เดือน ต่อมาในงานแถลงข่าวตูนก็บอกว่า เขาหายป่วยทันแน่นอนและยังได้กล่าวไว้อีกว่า "คอนเสิร์ตนี้จะ เป็นไฮไลท์อีกครั้งในชีวิต เหมือนเป็นการเดินทางครั้งนึงที่เราอยากเจอกับแฟนเพลงในสถานที่ที่มัน ตื่นเต้นขึ้น ยิ่งใหญ่ขึ้น"
โดยบริษัทที่ทางทีมงานเลือกใช้ดูแลระบบแสง สี เสียงก็คือบริษัท MediaVision โดยใช้ระบบ Full Digital Recording เก็บเสียง
บัตรขายหมดภายในเวลา 7 อาทิตย์ เวทีมีขนาดประมาณ ความสูงกว่า 20 เมตร และมีความกว้างกว่า 120 เมตร
โดยการโปรโมททางวงก็มีการปล่อยคลิปการนับถอยเพื่อเข้าสู่คอนเสิร์ต โดยวิดีโอแสดงถึงการทำเวที การซ้อม ชีวิตประจำวัน ของสมาชิกในวง ความยาวแต่ละคลิปประมาณ 1 นาที และ สปอนเซอร์มีการ Warp ลายเครื่องบินแบบพิเศษให้
ชม นิมล
ชม นิมล () นักร้องนำในวงแด็งก์ฟีเวอร์ ซึ่งเป็นวงร็อกอเมริกันที่ใช้ภาษาเขมรเป็นภาษาหลักในการร้อง ซึ่งในวงของเธอมีเธอเป็นชาวเขมรเพียงคนเดียวในวง ส่วนคนอื่นในวงเป็นชาวอเมริกัน แต่อุปสรรคที่สำคัญคือ เธอไม่สันทัดในการใช้ภาษาอังกฤษ และเธอก็เริ่มเรียนรู้ต่อไป
ชม นิมล เป็นชาวพนมเปญ ประเทศกัมพูชา เธอมีชื่อเสียงจากการเป็นนักร้องคาราโอเกะในกัมพูชา แต่ต่อมาเธอได้อพยพเข้าสู่ลองบีช รัฐแคลิฟอร์เนีย สหรัฐอเมริกา เพื่อทำงานในไนท์คลับในย่านลิตเติลพนมเปญ เพื่อนำรายได้ส่งไปยังครอบครัวที่ประเทศกัมพูชา ต่อมาอีธาน และแซ็ก ฮอล์ตซ์แมน สองพี่น้องซึ่งได้ท่องเที่ยวในประเทศกัมพูชา และเกิดแรงบันดาลใจในการตั้งวงร็อกที่ใช้ภาษาเขมรในการร้อง ต่อมาพวกเขาได้พบกับชม นิมล ในไนท์คลับแห่งหนึ่งในย่านลิตเติลพนมเปญ พวกเขาจึงได้รวบรวมคนเพื่อจัดตั้งวงแด็งก์ฟีเวอร์ขึ้น โดยผลงานชิ้นแรกของพวกเขา ได้นำเนื้อเพลงของนักร้องกัมพูชาในอดีตนำมาร้องใหม่ เช่น สิน สีสมุต, พัน รอน และรส สะเร็ยโสเทีย โดยใช้เนื้อร้องเดิมทั้งหมด โดยฮอล์ตซ์แมนเป็นผู้เรียบเรียงเนื้อร้องเป็นภาษาอังกฤษ
ปัจจุบันเธอและสมาชิกในวง ได้ออกอัลบั้มมาแล้วทั้งหมด 6 อัลบั้ม ซึ่งบางเพลงของพวกเขาได้รับการซื้อลิขสิทธิ์เพื่อใช้ประกอบในภาพยนตร์และซีรีส์อเมริกัน อย่าง City of Ghosts, Trueblood, Weeds, Broken Flowers
แจเน็ต แคลร์
แจเน็ต แคลร์ (ภาษาโปรตุเกส: Janete Clair; 25 เมษายน พ.ศ 2468 - 16 พฤศจิกายน พ.ศ 2526) เป็นนักเขียนบทโทรทัศน์และวิทยุชาวบราซิล เธอเสียชีวิตที่เมืองรีโอเดจาเนโร
วิถีคนกล้า
วิถีคนกล้า เป็นภาพยนตร์ไทยที่ออกฉายในปี พ.ศ. 2534 กำกับโดย ยุทธนา มุกดาสนิท ซึ่งสร้างจากบทประพันธ์ชื่อเรื่องเดียวกันของ มาลา คำจันทร์(นักกวีซีไรต์) นำแสดงโดย นรินทร์ ทองคำ, ณหทัย พิจิตรา, ธิศวรรณ สุวรรณโพธิ์, จรัล มโนเพ็ชร และ พุฒิชัย (อครา) อมาตยกุล โดยมีประโยคจั่วหัวของเรื่องคือ ""ทำให้คนอื่นกลัว ทำให้ไม่กลัวคนอื่น""
ภาพยนตร์ได้รับรางวัลมากมายจาก 3 สถาบัน แต่กลับไม่ประสบผลสำเร็จในแง่รายได้ ถึงแม้จะเป็นภาพยนตร์ที่ลงทุนสูงที่สุดในรอบปี
วิถีคนกล้า เป็นเรื่องราวของชาวเขาเผ่าสมมติแห่งหนึ่ง ซึ่งการปกครองโดยยึดเอาผู้ชายเป็นใหญ่ ส่วนเพศหญิงเป็นเพียงแรงงานและเครื่องให้กำเนิดลูกเท่านั้น เมื่อ"จ่อปา" (นรินทร์) ชายหนุ่มกล้าหาญที่ล้มล้างความงมงายของผู้นำคนเก่าด้วยคมดาบและความกล้า ดูเหมือนกำลังจะประสบความสำเร็จกับการเป็นผู้นำ ผิดกับ"จ่อมุ" (พุฒิชัย) น้องชายที่ขี้ขลาด และต้องจบชีวิตเพราะความขลาดกลัวของตัวเองก่อนวัยอันควร แต่สุดท้าย จ่อปาแปรเปลี่ยนความกล้าหาญเป็นความบ้าอำนาจ และทำให้เขาต้องพบจุดจบด้วยความอหังการ์ของตัวเอง
ภาษาฮเร
ภาษาฮเร () มีผู้พูดทั้งหมด 113,000 คน (พ.ศ. 2542) ในเวียดนามทางภาคใต้ จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก เขียนด้วยอักษรละติน ผู้พูดภาษานี้ส่วนใหญ่เป็นชาวคริสต์
ศึกสวรรค์มหัศจรรย์ทะลุฟ้า
ศึกสวรรค์มหัสจรรย์ทะลุฟ้า () เป็นภาพยนตร์ชื่อดังของบอลลีวู้ดที่ออกฉายในปี พ.ศ. 2517 เรื่องราวกล่าวถึงอิทฤทธิ์ของพระศิวะ การสู้รบของพระพรหมและพระวิษณุ การวิวาห์ของพระศิวะและพระแม่ปารวตี การกำเนิดของพระขันทกุมารและพระพิฆเนศ และปาฏิหาริย์ของพระศิวะและพระแม่ปราวตี ส่วนตอนจบกล่าวถึงหนุมานได้สรรเสริญศิวลึงค์ ทั้ง 12 แห่งในอินเดีย นำแสดงโดย ดารา ซิงห์ สุมิตรา เทวี จายาศิริ กาดก้า ปัทมา คานนา สัตยาจิต และ อบี บัตตาชารยา
ทางหลวงแผ่นดินหมายเลข 416
ทางหลวงแผ่นดินหมายเลข 416 สายฉลุง – สามแยก เป็นทางหลวงแผ่นดินที่เชื่อมจังหวัดสตูลเข้ากับจังหวัดตรัง อยู่ในความควบคุมของแขวงทางหลวงสตูล สังกัดสำนักงานทางหลวงที่ 18 (สงขลา) มีจุดเริ่มต้นจากสามแยกฉลุง ในอำเภอเมืองสตูล จังหวัดสตูล แล้วขึ้นเหนือไปสิ้นสุดที่สามแยกปะเหลียน อำเภอปะเหลียน จังหวัดตรัง มีระยะทางทั้งสิ้น 93.002 กิโลเมตร
ทางหลวงแผ่นดินหมายเลข 416 เริ่มต้นบนทางหลวงแผ่นดินหมายเลข 406 ในอำเภอเมืองสตูล โดยมีเริ่มแรกจะเป็นถนนขนาด 4 ช่องจราจร วิ่งไปทางตะวันตกเฉียงเหนือผ่านอำเภอท่าแพ อำเภอละงู แล้วมุ่งขึ้นเหนือสู่อำเภอทุ่งหว้า โดยลดเหลือ 2 ช่องจราจร ไปสิ้นสุดบนทางหลวงแผ่นดินหมายเลข 404 ที่แยกปะเหลียน อำเภอปะเหลียน จังหวัดตรัง
แยกปากลาว
สี่แยกปากลาว ตั้งอยู่บนจุดตัดของทางหลวงแผ่นดินหมายเลข 4 และ ทางหลวงแผ่นดินหมายเลข 415 ที่ตำบลนาเหนือ อำเภออ่าวลึก จังหวัดกระบี่
ช่องแคบเกาหลี
ช่องแคบเกาหลี () คือช่องแคบระหว่าง ประเทศเกาหลีใต้ และประเทศญี่ปุ่น โดยเชื่อมต่อระหว่างทะเลจีนตะวันออกกับทะเลญี่ปุ่น ในทางตะวันตกเฉียงเหนือของมหาสมุทรแปซิฟิก
ทางตอนเหนือล้อมรอบโดยชายฝั่งส่วนใต้ของคาบสมุทรเกาหลี และทางใต้จรดกับทางฝั่งตะวันตกเฉียงใต้ของหมู่เกาะญี่ปุ่น ของเกาะคีวชู และเกาะฮนชู ช่องแคบนี้มีความกว้างประมาณ 200 กิโลเมตร (120 ไมล์) และมีความลึกเฉลี่ยประมาณ 90 ถึง 100 เมตร (300 ฟุต)
โดยมีเกาะสึชิมะที่แบ่งช่องแคบเกาหลีออกเป็นช่องตะวันตกกับช่องแคบสึชิมะ โดยช่องแคบตะวันตกนี้มีความลึกกว่า (ถึง 227 เมตร) และแคบกว่าช่องแคบสึชิมะ
มีสาขาของกระแสน้ำคูโรชิโอะไหลผ่านช่องแคบ สาขาของกระแสน้ำนี้มีความอุ่นและบางครั้งเรียกว่ากระแสน้ำสึชิมะ ซึ่งกำเนิดพร้อมกันกับหมู่เกาะของญี่ปุ่น ซึ่งในปัจจุบันได้พาดผ่านทะเลตะวันออกจากนั้นได้แบ่งออกเป็นแนวชายฝั่งของเกาะซาฮาลิน ในท้ายที่สุด ได้ไหลสู่มหาสมุทรแปซิฟิกเหนือผ่านทางช่องแคบส่วนเหนือของจังหวัดฮกไกโด และเข้าสู่ทะเลโอค็อตสค์ ทางตอนเหนือของเกาะซาฮาลิน ใกล้กับเมืองวลาดีวอสตอค ซึ่งลักษณะมวลของน้ำมีความต่างกันค่อนข้างหลากหลายเพราะความเค็มของน้ำค่อนข้างต่ำในชายฝั่งตะวันออกเฉียงใต้ของเกาหลีรวมไปจนถึงประเทศจีน
มีการส่งสินค้าระหว่างประเทศหลายเส้นทางผ่านทางช่องแคบ รวมถึงมีการบรรทุกจำนวนมากของท่าเรือทางตอนใต้ของเกาหลีใต้ ทั้งเกาหลีใต้และญี่ปุ่นต่างได้รับการจำกัดสิทธิเรียกร้องในอาณาเขตของพวกเขา ในช่องแคบนี้ถึง 3 ไมล์ทะเล (5.6 กม.) จากชายฝั่ง เพื่อให้มีการอนุญาตอย่างเสรีในการเดินทางผ่านช่องแคบนี้
มีเรือโดยสารหลายเส้นทางที่ผ่านช่องแคบนี้ โดยเรือพาณิชย์ข้ามฟากแล่นจากปูซาน ประเทศเกาหลีใต้ถึงท่าเรือญี่ปุ่น ประกอบด้วยเมืองฟูกูโอกะ สึชิมะ ชิโมโนเซกิ และฮิโรชิมะ เรือข้ามฟากยังเชื่อมต่อเกาะสึชิมะกับฟูกูโอกะ ส่วนเกาหลีใต้ได้แก่เกาะเชจูเชื่อมต่อกับเกาหลีแผ่นดินใหญ่ เรือข้ามฟากมีการเชื่อมต่อปูซานกับเมืองในญี่ปุ่นด้วยท่าเรือที่มีอยู่ในประเทศจีนสำหรับการเดินทางข้ามช่องแคบด้วยเช่นกัน
น่านน้ำของญี่ปุ่นขยายออกไปถึงสามไมล์ทะเล (5.6 กม.) เข้าไปในช่องแคบถึงระดับสิบสอง ตามที่รายงานเพื่ออนุญาตให้เรือรบกองทัพเรือสหรัฐติดอาวุธนิวเคลียร์ และเรือดำน้ำเพื่อการขนส่งทางช่องแคบโดยไม่เป็นการฝ่าฝืนข้อห้ามของประเทศญี่ปุ่น เมื่อเผชิญกับอาวุธนิวเคลียร์ในอาณาเขตนี้
มิเชล พรูดอม
มิเชล จอร์ส ฌอง กิสแลง พรูดอม () เป็นอดีตนักฟุตบอลชาวเบลเยียม ตำแหน่งผู้รักษาประตู ปัจจุบันเป็นผู้จัดการทีมทเวนเต
เฟลิคส์ มากัท
ว็อล์ฟกัง-เฟลิคส์ มากัท () เป็นอดีตนักฟุตบอลชาวเยอรมันเชื้อสายปวยร์โตรีโก เล่นในตำแหน่งกองกลาง
การเปลี่ยนแปลงในระดับจิตวิญญาณ
การเปลี่ยนแปลงในระดับจิตวิญญาณ เป็นวลีที่มีความหมายทับซ้อนกันหลายอย่างซึ่งมีความหมายโดยนัยที่แตกต่างกัน:
ในทางจิตวิทยา การเปลี่ยนแปลงในระดับจิตวิญญาณเป็นที่เข้าใจกันในบริบทของระบบสร้างความหมายของแต่ละบุคคล โดยเฉพาะอย่างยิ่ง ในความหมายที่เกี่ยวข้องกับแนวคิดของความศักดิ์สิทธิ์หรือความเข้าใจในพระเจ้า แนวคิดทางจิตวิทยาเกี่ยวกับการรักษาสองวิธีมาจากเคนเน็ธ พาร์กาเมนต์ และเรย์มอนด์ พัลเลาต์เซียน:
ในความเชื่อด้านจิตวิญญาณยุคใหม่ การเปลี่ยนแปลงในระดับจิตวิญญาณหมายถึงการกระทำที่เปลี่ยนแปลงส่วนที่ลึกที่สุดของวิญญาณมนุษย์โดยการทำให้เกิดขึ้นเองหรือผ่าน "พระเจ้า"
ไมเคิล ดี. โคล
ไมเคิล ดี. โคล (เกิด ค.ศ. 1929) เป็นนักโบราณคดี นักมานุษยวิทยา นักภาษาศาสตร์จารึกและนักประพันธ์ เป็นที่รู้จักกันดีในผลงานวิจัยในสาขาวิชาการศึกษาเมโสอเมริกันยุคก่อนโคลัมเบียน (และโดยเฉพาะอย่างยิ่ง สำหรับผลงานเกี่ยวกับอารยธรรมมายา โดยเขาถูกจัดให้เป็นหนึ่งในนักวิชาการมายันนิสต์ที่สำคัญที่สุดในช่วงครึ่งหลังของคริสต์ศตวรรษที่ 20) นอกจากนี้ โคลยังได้ทำการขุดค้นอย่างกว้างขวางในแหล่งโบราณคดีอีกหลายแห่งในทวีปอเมริกาเหนือและทวีปอเมริกาใต้ เขายังมีความเชี่ยวชาญในการศึกษาร่วมสมัยของอารยธรรมป่าร้อนชื้นโบราณ อย่างเช่น ในอเมริกากลางและเอเชียตะวันออกเฉียงใต้ ปัจจุบัน (ค.ศ. 2005) โคลดำรงตำแหน่งศาสตราจารย์อุปารการคุณชาร์ลส์ เจ. แม็กเคอร์ดี แห่งสาขาวิชามานุษยวิทยา มหาวิทยาลัยเยล และเป็นภัณฑารักษ์อุปารการคุณของงานแสดงด้านมานุษยวิทยาในพิพิธภัณฑ์ประวัติศาสตร์ธรรมชาติพีบอดี ซึ่งเขาเริ่มดำรงตำแหน่งภัณฑารักษ์ตั้งแต่ ค.ศ. 1968 ถึง ค.ศ. 1994
โคลยังได้เคยทำงานกับซีไอเอ ในฐานะเป็นส่วนหนึ่งของบริษัทข้ามชาติตะวันตกบังหน้าในไต้หวันซึ่งจัดตั้งขึ้นเพื่อพยายามล้มล้างสาธารณรัฐประชาชนจีนของเหมา เจ๋อตุง
ด้วยประสบการณ์การวิจัยอย่างต่อเนื่องมานานกว่าสี่ทศวรรษ โคลเป็นนักประพันธ์ทางด้านวิทยาศาสตร์ที่มีผลงานออกมาเป็นจำนวนมาก ครอบคลุมหลายสาขาวิชา ทั้งโบราณคดี มานุษยวิทยาและประวัติศาสตร์เชื้อชาติ เขายังได้ประพันธ์ผลงานที่มีชื่อเสียงอีกจำนวนหนึ่งสำหรับผู้อ่านที่มิได้เป็นผู้เชี่ยวชาญเฉพาะทาง โดยผลงานหลายเล่มติดอันดับหนังสือขายดีและต้องได้รับการตีพิมพ์เป็นจำนวนมาก อย่างเช่น เดอะมายา (1966) และเบรกกิงเดอะมายาโค้ด (1992) เขายังได้เขียนหนังสือ เม็กซิโก: ฟรอมโอลเมกทูแอซเท็ค ร่วมกับเร็กซ์ คูอนทซ์
โคลสำเร็จปริญญาเอกด้านมานุษยวิทยาจากมหาวิทยาลัยฮาร์วาร์ดในช่วงต้นคริสต์ทศวรรษ 1950 ไม่นานนักหลังจากสำเร็จการศึกษา ในปี ค.ศ. 1955 เขาได้แต่งงานกับลูกสาวของนักชีววิทยาวิวัฒนาการและผู้อพยพชาวรัสเซีย ธีโอโดซีอุส โดบแซนสกี โซฟี ผู้ซึ่งในเวลาต่อมาได้เป็นนักศึกษาระดับปริญญาตรีที่วิทยาลัยแรดคลิฟต์
เอเอฟซีคัพ 2554
เอเอฟซีคัพ 2554 เป็นการแข่งขันเอเอฟซีคัพครั้งที่ 8 ทีมที่เข้าร่วมการขันขันเป็นทีมระดับสองในสังกัดของเอเอฟซี รวมไปถึงทีมที่ตกจากรอบคัดเลือกรายการ เอเอฟซีแชมเปียนส์ลีก 2554
ในขั้นแรกนี้มีทีมที่ได้รับการยืนยันจากเอเอฟซีทั้งสิ้น 28 ทีม และนอกจากนี้ยังรวมไปถึงทีมที่ตกมาจากรอบคัดเลือกของเอเอฟซีแชมเปียนส์ลีก 2554 อีก 4 ทีม
การจัดอันดับให้ดูจากข้อ 1. เป็นอันดับแรกแรก ถ้ายังตัดสินอันดับไม่ได้ให้ใช้เกณฑ์การตัดสินในข้อถัดไปจนกว่าการตัดสินจะสิ้นสุด
ทีมชนะเลิศและรองชนะเลิศของแต่ละกลุ่มจะได้ผ่านเข้าสู่รอบต่อไป
เนื่องจากมี 3 ทีมที่มี 11 คะแนนเท่ากัน จึงต้องมาตัดสินด้วยผลต่างประตูได้-เสียในการพบกันของทั้ง 3 ทีม ได้ผลดังนี้ โดฮุกมีผลต่างประตู +1, อัล ไฟซาลีมีผลต่างประตู 0, อัล จะไอสห์มีผลต่างประตู -1 
เนื่องจากมี 3 ทีมที่มี 6 คะแนนเท่ากัน จึงต้องมาตัดสินด้วยผลต่างประตูได้-เสียในการพบกันของทั้ง 3 ทีม ได้ผลดังนี้ อัล อะห์เอ็ดมีผลต่างประตู +3, อัล โอรูบามีผลต่างประตู -1, อัล คะรามะห์มีผลต่างประตู -2
รอบนี้จะทำการแข่งขันกันเพียงนัดเดียว ทีมที่ได้อันดับ 1 ของแต่ละกลุ่มจะได้เล่นเป็นเจ้าบ้าน
ตั้งแต่รอบนี้และรอบรองชนะเลิศจะใช้ระบบเหย้า-เยือน ทำการจับสลากประกบคู่ในวันที่ 7 มิถุนายน พ.ศ. 2554
รอบชิงชนะเลิศจะทำการแข่งขันกันเพียงนัดเดียว ณ สนามของทีมใดทีมหนึ่งที่ได้เข้าชิงชนะเลิศ ทั้งนี้ขึ้นอยู่กับสายการจับสลากในรอบก่อนรองชนะเลิศ โดยทีมที่อยู่ในสายบนจะได้เป็นเจ้าบ้านในนัดชิงชนะเลิศ
นุรักษ์ มาประณีต
นุรักษ์ มาประณีต ประธานศาลรัฐธรรมนูญ ประธานคณะกรรมการบริหารจัดการหลักสูตรการศึกษาอบรมของวิทยาลัยศาลรัฐธรรมนูญ ตุลาการศาลรัฐธรรมนูญ เกิดเมื่อวันที่ 24 เมษายน พ.ศ. 2492 จบการศึกษาระดับปริญญาตรีจากคณะนิติศาสตร์ มหาวิทยาลัยธรรมศาสตร์ และวิทยาลัยป้องกันราชอาณาจักร
นายนุรักษ์ มาประณีต เคยรับราชการโดยเป็น อัยการผู้ช่วย, ผู้พิพากษาหัวหน้าศาลจังหวัดไชยา, ศาลจังหวัดภูเก็ต, รองอธิบดีผู้พิพากษาภาค 6, ผู้พิพากษาหัวหน้าคณะในศาลอุทธรณ์ภาค 8, ประธานแผนกคดีเยาวชนและครอบครัวในศาลอุทธรณ์ภาค 7
หลังการรัฐประหารเมื่อวันที่ 19 กันยายน พ.ศ. 2549 นายนุรักษ์ให้เป็นสมาชิกสภาร่างรัฐธรรมนูญ พุทธศักราช 2550 และได้รับแต่งตั้งให้เป็นตุลาการรัฐธรรมนูญคณะที่ทำการตัดสินคดียุบพรรคการเมือง พ.ศ. 2549 อันสืบเนื่องมาจากการเลือกตั้งเมื่อวันที่ 2 เมษายน พ.ศ. 2549 ซึ่งคำพิพากษาส่วนบุคคลของนายนุรักษ์นั้นได้ตัดสินให้ยุบพรรคไทยรักไทยและตัดสิทธิกรรมการบริหารพรรคเป็นเวลา 5 ปี และให้ยกคำร้องพรรคประชาธิปัตย์
ในวันที่ 21 พฤษภาคม พ.ศ. 2557 นายนุรักษ์ ได้รับเลือกในที่ประชุมศาลรัฐธรรมนูญให้ดำรงตำแหน่งประธานศาลรัฐธรรมนูญคนต่อไป ต่อจากนายจรูญ อินทจาร ที่ได้ลาออกไป
โรงพยาบาลส่งเสริมสุขภาพตำบล
โรงพยาบาลส่งเสริมสุขภาพตำบล (Sub-district Health Promoting Hospital) เป็นสถานพยาบาลประจำตำบลสังกัดกระทรวงสาธารณสุข หรือองค์กรปกครองส่วนท้องถิ่น มีขีดความสามารถระดับปฐมภูมิ (Primary Care) ได้รับการยกฐานะจากสถานีอนามัย หรือศูนย์สุขภาพชุมชน ตามนโยบาลของรัฐบาลรัฐบาลของนายกรัฐมนตรีอภิสิทธิ์ เวชชาชีวะ เมื่อปี พ.ศ. 2552 ซึ่งได้จัดสรรงบประมาณภายใต้ แผนปฏิบัติการไทยเข้มแข็ง 2555 เพื่อยกระดับสถานีอนามัย หรือศูนย์สุขภาพชุมชนให้เป็นโรงพยาบาลส่งเสริมสุขภาพตำบล
โรงพยาบาลส่งเสริมสุขภาพตำบล มีการให้บริการสาธารณสุขที่หลากหลาย อาทิ การส่งเสริมสุขภาพ การป้องกันโรค การรักษาพยาบาล การฟื้นฟูสภาพ และการคุ้มครองผู้บริโภค โดยเกือบทั้งหมดจะไม่รับผู้ป่วยใน และไม่มีแพทย์ทำงานอยู่เป็นประจำ แต่จะอาศัยความร่วมมือกับแพทย์ในโรงพยาบาลชุมชน
"คุณสามารถช่วยวิกิพีเดียได้โดยเพิ่มข้อมูล"
สกุลยาสุฮิโกทาเกีย
สกุลยาสุฮิโกทาเกีย เป็นสกุลของปลาน้ำจืดขนาดเล็กจำพวกหนึ่ง ในวงศ์ปลาหมู (Botiidae) ใช้ชื่อสกุลว่า "Yasuhikotakia" (/ยา-สุ-ฮิ-โก-ทา-เกีย/)
มีรูปร่างโดยรวม คือ มีลำตัวยาว แบนข้าง คอดหางใหญ่ มีหนังหนาคลุมเกล็ดมิด มีเขี้ยวพับเก็บได้ในร่องบริเวณด้านหน้าของตา ปากเล็กยื่นแหลมมีหนวด 3 คู่ รอบปาก
ปลาในสกุลนี้ เดิมเคยจัดอยู่ในสกุล "Botia" แต่ในปี ค.ศ. 2002 ดร.มอริส ก็อตลา นักมีนวิทยาชาวสวิสที่พำนักอยู่ในสิงคโปร์ ซึ่งเป็นผู้ศึกษาปลาน้ำจืดในภูมิภาคเอเชียตะวันออกเฉียงใต้นี้ ได้ทำการแยกสกุลของปลาหมูเสียใหม่ หลายชนิด โดยที่สกุล "Yasuhokotakia" นี้ โดยมากจะมีรูปร่างเล็กกว่าสกุล "Botia" และเป็นสกุลที่พบได้ในภูมิภาคอินโดจีน โดยทำการตั้งชื่อสกุลเพื่อเป็นเกียรติแก่ ดร.ยะสุฮิโกะ ทะกิ นักเลี้ยงปลาและสำรวจปลาชาวญี่ปุ่น
กระจายพันธุ์ในลุ่มแม่น้ำโขงและลุ่มแม่น้ำเจ้าพระยามีทั้งหมด 7 ชนิด ได้แก่มักอาศัยอยู่รวมกันเป็นฝูง หากินตามพื้นท้องน้ำ มีความสำคัญต่อมนุษย์ในแง่ของการใช้บริโภค โดยเฉพาะ ปลาหมูขาว และเลี้ยงเป็นปลาสวยงาม โดยมีชื่อเรียกในภาษาอีสานว่า "แข้วไก้"
เดิมทีปลาในสกุลนี้มีทั้งหมด 9 ชนิด แต่ในปี ค.ศ. 2012 คอทเทเลท ได้ทำการแยกเป็นสกุลใหม่ คือ "Ambastaia" และได้ให้ 2 ชนิดที่เคยอยู่สกุลนี้ แยกไปอยู่สกุลใหม่ คือ ปลาหมูน่าน ("A. nigrolineata") และปลาหมูอารีย์ ("A. sidthimunki")